
ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού προσωπικού που θα εργαστεί με 
σύμβαση μίσθωσης έργου. 1 

Έγκριση Κανονισμού .Κατάστασης Προσωπικού του Ορ¬ 
γανισμού Ενισχύσεων Ελαιόλαδου (Ο.Ε.Ε.). .. ·. ..2 

Συγκρότηση του Τμημαηος Μελετών του Συμβουλίου Δη¬ 
μοσίων Έργων. 3 

Ανασυγκρότηση της ΥΕΑΝΕΘ Σάμου.4 

Συγκρότηση Δευτεροβάθμιας Επιτροπής Ελέγχου Επιχει¬ 
ρήσεων σταυλισμού ζώων και επεξεργασίας ζωικών 
προϊόντων.5 

Διενέργεια εκούσιου αναδασμού περιοχής αγροκτήματος Α,ρ- 
χανίου (τμήμα) Ν. Φθιώτιδας.6 

Διενέργεια εκούσιου αναδασμού περιοχής αγροκτήματος 
Λιανοκλαδίου (Τμήμα) Ν. Φθιώτιδας.7 

Ανανέωση άδειας ασκήσεως επαγγέλματος πράκτορα με¬ 
τανάστευσης στον Ηλία Μιχαλάικη του Κων/νου.8 

Προσθήκη διατάξεων στο άρθρο 11 (περί εγγραφής στη 
Σχολή) του Κανονισμού λειτουργίας της Σχολής Ξε|ναι- 
γών Γενικής Εκπαίδευσης.9 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 8109 (1) 


Καθορισμός αριθμού προσωπικού που Οα εργασΟεί με σύμβα¬ 
ση μίσθουσης έργου. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ. 
ΓΕΩΡΓΙΑΣ ΚΑιΙ' ΕΜΠΟΡΙΟΥ 

' Εχοντας υπόψη : 

1. Τις διατάξεις του Ν.1558/85 «Κυβέρνηση και Κυβερ¬ 
νητικά όργανα». 

2. Τις διατάξεις της παραγ. 6 του άρθρου 9 του Ν’. 1256/ 
1982 «Πολυθεσία II ολυαπασχόληση κλπ.υ. 

3. Τις διατάξεις της παραγ. 2 του άρθρου 22 του Ν. 
1288/82 «ρύθμιση θεμάτων Γπουργείου Προεδρίας της Κυ¬ 
βέρνησης». 


4. Την αριθ. 62/7.2.1986 Πράξη του Υπουργού Προε¬ 
δρίας της Κυβέρνησης. 

5. Την αριθ. 8275/85 απόφαση (ΦΕΚ 492/Β/85) ανά¬ 
θεση αρμοδιοτήτων στον Υφυπουργό Προεδρίας της Κυβέρ¬ 
νησης Μιλτ. Παπαϊωάννου. 

6. 1 ο αριθ. 13/14.9.1985 απόσπασμα πρακτικού του 
ΟΚΛΑ περί τοποθέτησης προσωπικού που θα εργαστεί 
με σύμβαση μίσθωσης έργου, αποφασίζουμε : 

1. Καθορίζουμε τον αριθμό των προσώπων που θα εργα¬ 
στούν με σύμβαση μίσθωσης έργου στον οργανισμό Κεντρι¬ 
κής Λαχαναγοράς Αθηνών σε ένα (1) Γεωπόνο, για χρονικό 
διάστημά έξι (6) μηνών, προκειμένου να μετέχει σε Επι¬ 
τροπή του Υπ. Εμπορίου αρμόδια για την παροχή πληρο¬ 
φοριών για τη διακίνηση και εμπορία των οπωρ/κών και 
τη διαμόρφωση ενδεικτικών τιμών στον ΟΚΛΑ. 

2. Η διάρκεια του έργου, οι όροι αμοιβής και λοιπές 
λεπτομέρειες θα καθοριστούν στη σχετική σύμβαση που θα 
καταρτισθεί μεταξύ του ενδιαφερομένου και του Προέδρου 
του ΟΚΛΑ. 

II απόφαση αυτή ν«» δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 1986 

οι ΥΠΟΥΡΓΟΙ 

ΥΦ)ΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΟΡΠΑΙ 

ΜΙΛΤΙΑΔΗΣ ΠΑΠΑΊΏΑΝΝΟΥ ΓΙΑΝΝΗΣ ΠΟΤΤΑΚΗΣ 

ΕΜΠΟΡΙΟΥ 

ΝΙΚΟΣ ΑΚΡΙΤΙΔΗΣ 


Αριθ. 9692 (2) 


Έγκριση Κανονισμού Κατάστασης Προσωπικού του Όρ- 
γανισμού Ενισχύσει»ν Ελαιολάδου (Ο.Ε.Ε.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 
Έχοντας υπόψη : 

α) Τις διατάξεις του άρθρου 5 και 13 του Π.Δ. 222/85 
«περί συστάσεως Οργανισμού Ενισχύσεων Ελαιολάδου». 

β) I ην αριθ. 6/31-10/7.11.85 απόφαση του Διοικητικού 
Συμβουλίου του ανωτέρω Οργανισμού, αποφασίζουμε : 

Εγκρίνουμε τον Κανονισμό Κατάστασης Προσωπικού του 
Οργανισμού Ενισχύσεων Ελαιολάδου, που έχει ως ακολού¬ 
θως : 

ΚΑΝΟΝΙΣΜΟΣ 

ΚΑΤΑΣΤΑΣΕΩΣ ΠΡΟΣΩΠΙΚΟΙ" 

ΤΟΥ* ΟΡΓΑΝΙΣΜΟΥ ΕΝΙΣΧΥΣΕΩΝ ΕΛΑΙΟΛΑΔΟΥ 
(Ο.Ε.Ε.) 

' Α ρθρο 1. 

Αντικείμενο Κανονισμού. 

Ο Κανονισμός αυτός εκδίδεται κατ’ εφαρμογή των δια¬ 
τάξεων του άρθρου 13 του Προεδρικού Διατάγματος 222/85 
«περί Συστάσεως Οργανισμού Ενισχύσεων Ελαιολάδου» 
(ΦΕΚ 83/Α/9.5.85) και καθορίζει τα της καταστάσεως εν 
γένει του προσωπικού του Οργανισμού Ενισχύσεων Ελαιο - 
λάδου (Ο.Ε.Ε.) τα των κατηγοριούν και διαβαθμίσεων αυ¬ 
τών, τα της μισθοδοσίας του, τα των προσόντων διορισμού, 
τα της επιλογής και προσλήψεως αυτού, τα της πειθαρχικής 
διώξεως και πειθαρχικών ποινών αυτού, καθώς και κάθε 
γενική λεπτομέρεια που αφορά αυτό. 

Άρθρο 2. 

Προσωπικό υπαγόμενο στις διατάξεις αυτού του 

Κανονισμού. 

1. Στις διατάξεις αυτού του Κανονισμού υπάγεται το τα¬ 
κτικό υπαλληλικό προσωπικό. 

2. Δεν υπάγονται στις διατάξεις αυτού του Κανονισμού 
εκείνοι στους οποίους ανατίθεται από τον Οργανισμό η εκτέ¬ 
λεση ειδικού έργου με αμοιβή, καθώς και το εργατοτεχνικό 
και υπηρετικό προσωπικό. 

Το εργατοτεχνικό και υπηρετικό προσωπικό προσλαμ¬ 
βάνεται αντίστοιχα ως ημερομίσθιο και ωρομίσθιο, 
α) Ως εποχιακό με 5;/μηνη απασχόληση και 
β) Με σύμβαση ορισμένου χρόνου μέχρι 1 χρόνο που 
μπορεί να ανανεωθεί μέχρι 3 χρόνια από την αρχική πρόσ- 
ληψη. 

Άρθρο 3. 

Διάκριση - Κατάταξη - Οργανικές Θέσεις Προσωπικού. 

1. Το τακτικό υπαλληλικό προσωπικό του Οργανισμού 
διακρίνεται σε : 
α) Κύριο 
β) Βοηθητικό 

και κατατάσσεται σε Κατηγορίες και Κλάδους στους οποίους 
αντιστοιχούν οργανικές θέσεις ως εξής : 

Τακτικό - Κύριο Προσωπικό. 

Κατηγορία Α'. 

Προσωπικό Ανωτάτης Εκπαιδεύσεως. 

Σύνολο Οργανικών Θέσεων εξήντα εννέα (69). 

Στην Κατηγορία Α' υπάγονται οι παρακάτω Κλάδοι με 
τις αντίστοιχες Οργανικές Θέσεις : 

Κλάδος Αί—Γεωπονικός : Οργανικές Θέσεις 36 

Κλάδος Α2—Οικονομικός : » » 27 

Κλάδος Α3—Νομικών : » » 2 

Κλάδος Α4—Αναλυτών—Προγραμ¬ 
ματιστών : » » 3 

από τις οποίες : 

1 Θέση Αναλυτού και 

2 Θέσεις Προγραμματιστών 

Κλάδος Α5—Διοικητικός : Οργανική Θέση 1 

Κατηγορία Β'. 

Προσωπικό Ανωτέρας Εκπαιδεύσεως. 

Σύνολο Οργανικών Θέσεων δεκατρείς (13). 

Στην Κατηγορία Β' υπάγεται ο παρακάτω Κλάδος με τις 
αντίστοιχες Οργανικές Θέσεις : 

Κλάδος Β1—Τεχνολόγων Γεωπονίας Οργανικές Θέσεις 13 
Κατηγορία Γ'. 

Προσωπικό Μέσης Εκπαιδεύσεως. 

Σύνολο Οργανικών Θέσεων τριάντα έξι (36). 

Στην Κατηγορία Γ' υπάγονται οι παρακάτω 
Κλάδοι με τις αντίστοιχες Οργανικές Θέσεις : 

Κλάδος Γ1—Λογιστικός : Οργανικές Θέσεις 16 

Κλάδος Γ2—Διοικητικός : » » 2 


Κλάδος Γ3 Χειριστών 11/1* - Προ¬ 
γραμματιστών : Οργανικές Θέσεις 2 

από τις οποίες : 

1 Θέση Χειριστού και 
1 Θέση 11 ρογραμματιστού 
Κλάδος Γ4 -Γραμματέων - Δακτυ- 
λογράφων : » » 16 

από τις οποίες : 

1 Θέση Γραμματέως και 
15 Θέσεις Δακτυλογράφων. 

Τακτικό - Βοηθητικό Προσωπικό. 

Κατηγορία Δ'. 

11 ροσωπικό Στοιχειώδους Εκπαιδεύσεως 
Σύνολο Οργανικών Θέσεων δύο (2). 

Στην Κατηγορία Δ'. υπάγονται οι παρακάτω Κλάδοι με 
τις αντίστοιχες Οργανικές Θέσεις : 

Κλάδος Δ1 Οδηγών Οργανική Θέση 1 

Κλάδος Δ‘2 Κλητήρων >> » 1 

2. Ο αριθμός του εργατοτεχνικού και υπηρετικού προ¬ 
σωπικού καθορίζεται με απόφαση του Διοικητικού Συμβου¬ 
λίου που εγκρίνεται από τους Υπουργούς Γεωργίας και Οι¬ 
κονομικών. 

.3. Η κατανομή των θέσεων κατά Κλάδο στην Κεντρική 
και Περιφερειακή Υπηρεσία, ανάλογα με τις ανάγκες γί- 
ν εται με απόφαση του Διοικητικού Συμβουλίου. 

Άρθρο 4. 

Προσόντα - Κωλύματα Διορισμού. 

Για να διορισθεί κάποιος υπάλληλος στον Οργανισμό 
πρέπει : 

α) Να είναι Έλληνας Πολίτης. 

β) Να έχει συμπληρώσει το 21ο έτος της ηλικίας του. 
Ειδικά για τις δακτυλογράφους να έχουν συμπληρώσει το 
18ο έτος της ηλικίας τους. 

γ) Να μην έχει υπερβεί το 35ο έτος της ηλικίας του για 
τους πτυχιούχους Ανωτέρων ή Ανωτάτων Σχολών και το 
30ό για το υπόλοιπο προσωπικό, εκτός αν διαφορετικά ορί¬ 
ζεται από τις σχετικές διατάξεις που ισχύουν στο Δημόσιο 
Τομέα. 

Σαν ημερομηνία για τον υπολογισμό της ηλικίας λαμβά- 
νεται η 1η Ιανουάριου του επόμενου έτους από εκείνο που 
γεννήθηκαν. 

Το Διοικητικό Συμβούλιο μπορεί να ορίζει υψηλότερο 
όριο ηλικίας για υπαλλήλους με ειδικά προσόντα ή αξιόλογη 
εμπειρία ή εξειδικευμένες γνώσεις. 

δ) Να κατέχει απαραίτητα τα προσόντα που ορίζει ο Κα¬ 
νονισμός αυτός και τα επιπλέον ειδικά προσόντα που τυχόν 
ορίζει το Διοικητικό Συμβούλιο, κατά το χρόνο λήξεως της 
προθεσμίας για την υποβολή της αιτήσεως. 
ε) Να είναι υγιής. 

στ) Προκειμένου για άνδρα να έχει εκπληρώσει τις στρα¬ 
τιωτικές του υποχρεώσεις ή να έχει νόμιμα απαλλαγεί από 
αυτές. 

ζ) (ι) Να μην έχει καταδικαστεί, ή να μη διώκεται για 
κακούργημα ή πλημμέλημα που συνεπάγεται στέρηση των 
πολιτικών δικαιωμάτων (άρθρα 59-61 του Ποινικού Κώδι¬ 
κα) και μετά τη λήξη του χρόνου που ορίστηκε για τη στέ¬ 
ρησή τους. 

(ιι) Να μην έχει καταδικαστεί σε οποιαδήποτε ποινή 
για κλοπή, υπεξαίρεση, απάτη, εκβίαση, πλαστογραφία, 
απιστία, δωροδοκία ή δωροληψία, καταπίεση, παράβαση 
καθήκοντος, συκοφαντική δυσφήμηση, χρήση ναρκωτικών, 
ή για έγκλημα κατά των ηθών ή περί το νόμισμα, ή να διώ¬ 
κεται για κάποιο από τα εγκλήματα αυτά. 

η) Να μην τελεί υπό απαγόρευση ή δικαστική αντίληψη, 
θ) Να μην έχει απολυθεί για πειθαρχικούς λόγους από 
θέση του δημόσιου τομέα. 

Άρθρο 5. 

Τυπικά Προσόντα Διορισμού. 

1. Τα τυπικά προσόντα διορισμού του τακτικού προσω¬ 
πικού ορίζονται κατά Κλάδο ως εξής : 

α) Για τον Κλάδο Α1-Γεωπονικό : 

Πτυχίο Ανωτάτης Γεωπονικής Σχολής Αθηνών ή το 
Γεωπονικού Τμήματος της Γεωπονικής και Δασολογικής 
Σχολής του Πανεπιστημίου Θεσ/νίκης ή ισότιμων και ομοει- 
δών Σχολών της ημεδαπής ή αλλοδαπής, 
β) Για τον Κλάδο Α2-Οικονομικό : 

Πτυχίο Οικονομικού Τμήματος Νομικής Σχολής Πανε¬ 
πιστημίου ή Ανωτάτης Σχολής Οικονομικών και Εμπορι¬ 
κών Επιστημών (Α.Σ.Ο.Ε.Ε.) ή Παντείου Ανωτάτης Σχο¬ 
λής Πολιτικών Επιστημών ή Ανωτάτης Βιομηχανικής Σχο¬ 
λής ή πτυχίο ισότιμων και ομοειδών Σχολών της ημεδαπής 
ή αλλοδαπής. 

γ) Για τον Κλάδο Α3 - Νομικών : 

Πτυχίο Νομικού Τμήματος Νομικής Σχολής Πανεπι¬ 
στημίου ή πτυχίο ισότιμης και ομοειδούς Σχολής της ημε¬ 
δαπής ή αλλοδαπής : 

δ) Για τον Κλάδο Α4 - Αναλυτών - Προγραμματιστών : 
(ι) Πτυχίο Σχολής Μηχανολόγων - Ηλεκτρολόγων ή Μη¬ 
χανολόγων ή Ηλεκτρολόγων ή Ηλεκτρονικών ή Πολιτικών 
Μηχανικών Πολυτεχνείου ή Πτυχίο Μαθηματικού ή Φυ¬ 
σικού Τμήματος Σχολής Θετικών Επιστημών Πανεπιστη¬ 
μίου ή Πτυχίου ισότιμων και ομοειδών Σχολών της ημε¬ 
δαπής ή αλλοδαπής ή Πτυχίο Σχολής του Κλάδου Α2 Οι¬ 
κονομικού και 

(ιι) Ειδίκευση στην Ανάλυση για τους Αναλυτές και τον 
Προγραμματισμό για τους Προγραμματιστές η οποία απο- 
δεικνύεται με τίτλο σπουδών ή με διετή τουλάχιστον άσκηση 
των έργων αυτών. 

Για τους Μηχανικούς απαιτείται πιστοποιητικό εγγραφής 
τους στο Τεχνικό Επιμελητήριο Ελλάδος, 
ε) Για τον Κλάδο Α5 - Διοικητικό : 

Πτυχίο οποιουδήποτε Τμήματος Νομικής Σχολής Πανε¬ 
πιστημίου ή Παντείου Ανωτάτης Σχολής Πολιτικών Επι¬ 
στημών ή Α.Σ.Ο.Ε.Ε. ή Ανωτάτης Βιομηχανικής Σχολής ή 
Πτυχίο ισότιμων και ομοειδών Σχολών της ημεδαπής ή 
αλλοδαπής. 

στ) Για τον Κλάδο Β1 - Τεχνολόγων Γεωπονίας και Τρο- 
φίμων : 

Πτυχίο Τ.Ε.Ι. της Σχολής Τεχνολογίας Γεωπονίας Τμή¬ 
ματος Φυτικής Παραγωγής, ή της Σχολής Τεχνολογίας 
Τροφίμων Τμήματος Φυτικών Προϊόντων, ή Πτυχίο ισό¬ 
τιμων και ομοειδών Σχολών της ημεδαπής ή αλλοδαπής, 
ζ) Για τον Κλάδο Γ1 - Λογιστικό : 

Απολυτήριο Λυκείου ή τέως εξαταξίου Γυμνασίου ή ισό¬ 
τιμης προς αυτά Σχολής Μέσης Εκπαιδεύσεως και Πτυχίο 
αναγνωρισμένης Σχολής Λογιστών ή ετήσια τουλάχιστον 
σχετική προϋπηρεσία. 

η) Για τον Κλάδο Γ2 - Διοικητικό : 

Απολυτήριο Λυκείου ή τέως εξαταξίου Γυμνασίου ή ισό¬ 
τιμης προς αυτά Σχολής Μέσης Εκπαιδεύσεως. 

θ) Για τον Κλάδο Γ3 - Χειριστών Η/Τ - Προγραμμα¬ 
τιστών : 

Απολυτήριο Λυκείου ή τέως εξαταξίου Γυμνασίου ή ισό¬ 
τιμης προς αυτά Σχολής Μέσης Εκπαιδεύσεως και απο¬ 
δεικτικό ετήσιας τουλάχιστον εκπαιδεύσεως ως χειρ ιστού 
ηλεκτρονικού υπολογιστή για τους χειριστές και προγραμ- 
ματιστού για τους προγραμματιστές ή ετήσια τουλάχιστον 
σχετική προϋπηρεσία. 

ι) Για τον Κλάδο Γ4 - Γραμματέων Δακτυλογράφων : 
Απολυτήριο Λυκείου ή τέως εξαταξίου Γυμνασίου ή ισό¬ 
τιμης προς αυτά Σχολής Μέσης Εκπαιδεύσεως και επιπλέον 
για τις Γραμματείς Πτυχίο αναγνωρισμένης Σχολής Γραμ¬ 
ματέων και για τις Δακτυλογράφους άρτια γνώση τυφλού 
συστήματος Ελληνικής και ξενόγλωσσης δακτυλογραφίας, 
ια) Για τον Κλάδο Δ1 - Οδηγών : 

Τουλάχιστον απολυτήριο Δημοτικού Σχολείου και επαγ¬ 
γελματική άδεια οδηγού αυτοκινήτου, 
ιβ) Για τον Κλάδο Δ2 - Κλητήρων : 

Τουλάχιστον απολυτήριο Δημοτικού Σχολείου. 

2. Τα προσόντα του εργατοτεχνικού και υπηρετικού προ¬ 
σωπικού καθορίζονται με απόφαση του Διοικητικού Συμ¬ 
βουλίου. 


3. Για τους Κλάδους των Κατηγοριών Α' Β' και Γ' του 
άρθρου 3 απαιτείται τουλάχιστον επαρκής γνώση της Γαλ¬ 
λικής ή Αγγλικής ή Γερμανικής ή Ιταλικής ή Ισπανικής 
γλώσσας. 

Η επάρκεια κρίνεται κατά τρόπο που ορίζει με απόφασή 
το>- το Διοικητικό Συμβούλιο. 

Άρθρο 6. 

Πρόσθετα Προσόντα. 

Εκτός από τα τυπικά προσόντα που αναφέρονται στο άρθρο 
5 και τα γενικά προσόντα που προβλέπονται σ’ αυτό τον 
Κανονισμό, το Διοικητικό Συμβούλιο μπορεί, κατά την κρί¬ 
ση του, να απαιτεί επιπλέον προσόντα και ιδιαίτερα, μετα¬ 
πτυχιακές σπουδές, άριστη γνώση ξένων γλωσσών, εξει- 
δικευμένες γνώσεις, εμπειρία ή προϋπηρεσία. 

Άρθρο 7. 

Διαδικασία Πρόσληψης. 

1. Η πρόσληψη του προσωπικού γίνεται σύμφωνα με 
τις ισχύουσες εκάστοτε διατάξεις περί προσλήψεως στο Δη¬ 
μόσιο Τομέα. 

2. Η πρόσληψη προσωπικού κατηγοριών ή κλάδων που 
τυχόν εξαιρούνται από τις διατάξεις περί προσλήψεως στο 
Δημόσιο Τομέα, γίνεται με διαγωνισμό ή επιλογή, μετά 
από απόφαση του Διοικητικού Συμβουλίου η οποία εγκρί- 
νεται από τον Υπουργό Γεωργίας, σύμφωνα με τις διατά¬ 
ξεις των άρθρων 8 και 9 αυτού του Κανονισμού. 

Άρθρο 8. 

Πρόσληψη με Διαγωνισμό. 

1. Ο διαγωνισμός προκηρύσσεται με απόφαση του Διοικη¬ 
τικού Συμβουλίου. 

2. Ο διαγωνισμός διενεργείται ενώπιον εξεταστικής Επι 
τροπής που συγκροτείται με απόφαση του Διοικητικού Συμ¬ 
βουλίου η οποία εγκρίνεται από τον Υπουργό Γεωργίας. 

3. Η προκήρυξη του διαγωνισμού καθορίζει τον τόπο και 
το χρόνο διενέργειας αυτού, την προθεσμία υποβολής των 
αιτήσεων - υπεύθυνων δηλώσεων της οποίας η ληξη πρέ¬ 
πει να απέχει τουλάχιστο 15 ημέρες από την τελευταία 
δημοσίευση στον τύπο, τους τίτλους σπουδών ή άλλα ειδικά 
προσόντα, τα όρια ηλικίας, τον αριθμό των θέσεων που θα 
πληρωθούν, τον κλάδο που αυτές ανήκουν, τα εξεταστέα 
μαθήματα, τον τρόπο διενέργειας της εξετάσεως, τη βαθμο¬ 
λογία και τον καταρτισμό των πινάκων επιτυχίας, τα δικαιο- 
λογητικά που πρέπει να υποβληθούν σε περίπτωση διορι¬ 
σμού, την προθεσμία προσκομίσεως με ποινή απώλειας του 
δικαιώματος διορισμού, τα της δημοσιότητος, καθώς και 
κάθε άλλο απαραίτητο στοιχείο. 

4. Για τη συμμετοχή στο διαγωνισμό υποβάλλεται μονο 
αίτηση - υπεύθυνη δήλωση του υποψήφιου, που περιλαμβά¬ 
νει τα στοιχεία του άρθρου 4. 

Υπόδειγμα της αιτήσεως - υπεύθυνης δηλώσεως καταρτί¬ 
ζεται από τον Οργανισμό. 

Τα δικαιολογητικά υποβάλλονται από τον υποψήφιο μετά 
την επιτυχία του στο διαγωνισμό, εφόσον περιλαμβάνεται 
στον αριθμό των διοριστέων. 

5. Οι διαγωνισμοί σκοπεύουν στην πλήρωση κενών θέ¬ 
σεων οπουδήποτε και αν υπάρχουν. 

Ο Οργανισμός δε δεσμεύεται για τον τόπο στον οποίο 
θα υπηρετήσουν οι διοριζόμενοι. 

6. Η εξεταστική Επιτροπή καταρτίζει πίνακα των επι- 
τυχόντων ο οποίος εγκρίνεται από το Διοικητικό Συμβούλιο 
και κυρώνεται από τον Υπουργό Γεωργίας, δημοσιεύεται 
με τοιχοκόλληση στα γραφεία της Κεντρικής Υπηρεσίας και 
ισχύει για 1 χρόνο. 

Μέσα στο πρώτο δίμηνο από τη δημοσίευση του πίνακα, 
εξαιρουμένων των περιπτώσεων καθυστερησεως υποβολής 
των δικαιολογητικών, πληρούνται οι θέσεις που προκηρύ¬ 
χθηκαν με το διαγωνισμό, κατά σειρά επιτυχίας. 

Σαν χρονολογία δημοσιεύσεων λαμβάνεται η χρονολογία 
του αποδεικτικού τοιχοκολλήσεως. 

Άρθρο 9. 

Πρόσληψη με επιλογή. 

1. Η επιλογή διενεργείται από Επιτροπή Επιλογής που 
ορίζεται από το Διοικητικό Συμβούλιο και εγκρίνεται από 
τον Τπουργό Γεωργίας. 

2. Με απόφαση του Διοικητικού Συμβουλίου προκηρύσ¬ 
σεται η πλήρωση των θέσεων και ορίζονται τα της δημόσιό - 
τητος, ο τρόπος διενέργειας της επιλογής, η προθεσμία υπο¬ 
βολής των αιτήσεων - υπεύθυνων δηλώσεων της οποίας η 
λήξη πρέπει να απέχει τουλάχιστο 15 ημέρες από τη χρο¬ 
νολογία της τελευταίας δημοσιεύσεως στον τύπο, οι τίτλοι 
σπουδών ή τα αποδεικτικά της ειδικότητας ή εμπειρίας, ο 
αριθμός των θέσεων και ο κλάδος στον οποίο ανήκουν, η 
χρονολογία ενάρξεως της επιλογής, ο τρόπος της επιλογής 
των υποψηφίων, τα κριτήρια καταλληλότητας, η ενδεχόμενη 
δοκιμασία καθώς και κάθε άλλο στοιχείο. 

3. Η Επιτροπή επιλογής καταρτίζει πίνακα καταλληλό¬ 
τητας τον οποίο εισηγείται στο Διοικητικό Συμβούλιο. 

Ο πίνακας εγκρίνεται από το Διοικητικό Συμβούλιο, κυ¬ 
ρώνεται από τον Τπουργό Γεωργίας και προσλαμβάνονται 
οι κατά σειρά εγγεγραμμένοι μέχρι να πληρωθούν οι κενές 
θέσεις. 

Ο πίνακας ισχύει για ένα χρόνο. 

Άρθρο 10. 

Κατάρτιση Τπαλλη λικής σχέσεως - Ανάκληση Διορισμού" 

1. Οι υπάλληλοι του Οργανισμού διορίζονται με απόφαση 
του Διοικητικού Σ υμβουλίου. 

2. Ο διοριζόμενος οφείλει να υποβάλει πριν από την κα¬ 
τάρτιση της υπαλληλικής σχέσεως τα παρακάτω δικαιολογη- 
τικά. 

α) Πιστοποιητικό Γεννήσεως. 

β) Πιστοποιητικά Σπουδών. 

γ) Αντίγραφο Ποινικού Μητρώου. 

δ) Πιστοποιητικό Εισαγγελέως περί μη διώξεως. 

ε) Πιστοποιητικό Στρατολογικής καταστάσεως. 

στ) Πιστοποιητικό υγείας το οποίο εκδίδεται μετά από 
ιατρική εξέταση από ιατρό ή ιατρούς ή νοσηλευτικό ίδρυμα 
που ορίζει ο Οργανισμός. 

ζ) Υπεύθυνη δήλωση για τυχόν υπάρχουσα προϋπηρεσία 
η οποία συνοδεύεται από τα σχετικά πιστοποιητικά και στην 
οποία θα αναφέρεται επίσης ο λόγος αποχωρήσεως. 

η) Υπεύθυνη δήλωση οικογενειακής καταστάσεως με τα 
σχετικά πιστοποιητικά. 

3. Η υπαλληλική σχέση θεωρείται ότι καταρτίστηκε από 
της αναλήψεως υπηρεσίας από το διοριζόμενο, που απο- 
δεικνύεται με έγγραφη πράξη αναλήψεως υπηρεσίας. 

4. Υπάλληλος που θα διορισθεί και δεν προσέλθει χωρίς 
δικαιολογημένη αιτία ν’ αναλάβει υπηρεσία μέσα σε ένα 
(1) μήνα από την ημέρα που θα του γνωστοποιηθεί το έγ¬ 
γραφο διορισμού του, θεωρείται ότι δεν αποδέχθηκε το διο¬ 
ρισμό του. 

Κατ εξαίρεση σε ειδικές περιπτώσεις επιτρέπεται η πα¬ 
ράταση της πιο πάνω προθεσμίας για εύλογο χρόνο με πρά¬ 
ξη του Προέδρου του Διοικ. Συμβουλίου. 

5. Ο διορισμός ανακαλείται εάν ο υπάλληλος που διορί¬ 
σθηκε δεν αποδέχθηκε αυτόν ρητά ή σιωπηρά μέσα στις 
προβλεπόμενες προθεσμίες, 1 ή εάν δεν εξεπλήρωσε άλλες τυ¬ 
χόν υποχρεώσεις του. 

Άρθρο 11. 

Δοκιμαστική Υπηρεσία. 

1. Ο διοριζόμενος υπάλληλος τελεί υπό δοκιμαστική υπη¬ 
ρεσία για χρονικό διάστημα δύο (2) ετών. 


Κατά το διάστημα των δύο ετών ο υπάλληλος που τελεί 
υπό δοκιμαστική υπηρεσία, μπορεί οποτεδήποτε να απο¬ 
λυθεί με απόφαση του Διοικητικού Συμβουλίου του Οργα¬ 
νισμού, μετά από προηγούμενη γνώμη του Υπηρεσιακού 
Συμβουλίου, ανκριθεί ότι δεν είναι κατάλληλος για την υπη¬ 
ρεσία. 

Στην περίπτωση αυτή καταβάλλεται η αποζημίωση που 
προβλέπεται από την κείμενη νομοθεσία περί απροειδοποιή- 
του καταγγελίας συμβάσεως εργασίας αορίστου χρόνου. 

2. Εντός του τελευταίου μηνός πριν τη λήξη της διετίας 
το Διοικητικό Συμβούλιο υποχρεούται μετά από γνώμη 
του Υπηρεσιακού Συμβουλίου να εκδόσει αιτιολογημένη 
απόφαση για τη διατήρηση και ένταξη του υπαλλήλου στο 
τακτικό προσωπικό του Οργανισμού, ή την απόλυσή του. 

Άρθρο 12. 

Βαθμοί. 

1. Οι θέσεις όλων των κατηγοριών του προσωπικού, που 
προβλέπονται στο άρθρο 3 αυτού του Κανονισμού, κατατάσ¬ 
σονται σε επτά συνολικά βαθμούς ως εξής : 

Βαθμός 1ος 

Βαθμός 2ος 

Βαθμός 3ος 

Βαθμός 4ος 

Βαθμός 5ος 

Βαθμός 6ος 

Βαθμός 7ος. 

2. Οι θέσεις των Κατηγοριών Α' και Β' κατατάσσονται 
στους βαθμούς 6ο, 5ο, 4ο, 3ο, 2ο και Ιο από τους οποίους 
ο 1ος είναι ο ανώτερος και ο 6ος ο κατώτερος. 

3. Οι θέσεις της Κατηγορίας Γ' κατατάσσονται στους 
βαθμούς 7ο, 6ο, 5ο, 4ο, 3ο, και 2ο από τους οποίους ο 2ος 
είναι ο ανώτερος και ο 7ος ο κατώτερος. 

3. Οι θέσεις της Κατηγορίας Δ' κατατάσσονται στους 
βαθμούς 7ο, 6ο, 5ο, 4ο, 3ο από τους οποίους ο 3ος είναι ο 
ανώτερος και ο 7ος ο κατώτερος. 

4. Οι θέσεις όλων των βαθμών όλων των Κατηγοριών είναι 
σε κάθε κατηγορία οργανικά ενιαίες. 

5. Εισαγωγικός βαθμός των Κατηγοριών Α' και Β' είναι 
ο 6ος και των Κατηγοριών Γ' και Δ' ο 7ος. 

Άρθρο 13. 

Προαγωγή. 

1. Για την προαγωγή από τον ένα βαθμό στον άλλο απαι¬ 
τείται : 

α) Για την Κατηγορία Α'. 

Από τον 6ο βαθμό στον 5ο βαθμό διετής υπηρεσία στον 
6ο βαθμό. 

Από τον 5ο βαθμό στον 4ο βαθμό τριετής υπηρεσίας στον 
5ο βαθμό. 

Από τον 4ο βαθμό στον 3ο βαθμό τριετής υπηρεσία στον 
4ο βαθμό. 

Από τον 3ο βαθμό στο 2ο βαθμό τριετής υπηρεσία στον 
3ο βαθμό, και 

Από το 2ο βαθμό στον Ιο βαθμό τριετής υπηρεσία στο 
2ο βαθμό. 

β) Για την Κατηγορία Β'. 

Από τον 6ο βαθμό στον 5ο βαθμό τριετής υπηρεσία στο 
6ο βαθμό. 

Από τον 5ο βαθμό στον 4ο βαθμό τετραετής υπηρεσία 
στον 5ο βαθμό. 

Από τον 4ο βαθμό στον 3ο βαθμό τετραετής υπηρεσία στον 
4ο βαθμό. 

Από τον 3ο βαθμό στο 2ο βαθμό τετραετής υπηρεσία στον 
3ο βαθμό και 

Από το 2ο βαθμό στον Ιο βαθμό τετραετής υπηρεσία στο 
2ο βαθμό. 

γ) Για την Κατηγορία Γ'. 

Από τον 7ο βαθμό στον 6ο βαθμό τριετής υπηρεσία στον 
7ο βαθμό. 

Από τον 6ο βαθμό στον 5ο βαθμό τετραετής υπηρεσία στο 
6ο βαθμό. 

Από τον 5ο βαθμό στον 4ο βαθμό πενταετής υπηρεσία 
στον 5ο βαθμό. 

Από τον 4ο βαθμό στον 3ο βαθμό πενταετής υπηρεσία 
στον 4ο βαθμό και 

Από τον 3ο βαθμό στο 2ο βαθμό πενταετής υπηρεσία στον 
3ο βαθμό. 

3) Για την Κατηγορία Δ'. 

Από τον 7ο βαθμό στον 6ο βαθμό τετραετής υπηρεσία 
στον 7ο βαθμό. 

Από τον 6ο βαθμό στον 5ο βαθμό πενταετής υπηρεσία 
στον 6ο βαθμό. 

Από τον 5ο βαθμό στον 4ο βαθμό εξαετής υπηρεσία στον 
5ο βαθμό, και 

Από τον 4ο βαθμό στον 3ο βαθμό εξαετής υπηρεσία στον 
4ο βαθμό. 

Για υπαλλήλους της Κατηγορίας Α' με μεταπτυχιακό 
δίπλωμα ετήσιας τουλάχιστο φοίτησης ή διδακτορικό δί¬ 
πλωμα ανώτατου εκπαιδευτικού ιδρύματος ημεδαπής ή αλ¬ 
λοδαπής, είναι δυνατόν να μειώνεται ο χρόνος προαγωγής 
τους : 

Από τον 5ο βαθμό στον 4ο βαθμό κατά 1 χρόνο για όλες 
τις παραπάνω περιπτώσεις. 

β) Από τον 4ο βαθμό στον 3ο βαθμό κατά 1 χρόνο για 
τους κατόχους του παραπάνω μεταπτυχιακού διπλώματος 
και κατά δύο (2) χρόνια για τους κατόχους του παραπάνω 
διδακτορικού διπλώματος. 

3. Στις περιπτώσεις που οι προϋποθέσεις της παρ.2 αυτού 
του άρθρου συντρέχουν αθροιστικά, η συνολική μείωση του 
χρόνου προαγωγής σε όλους τους βαθμούς δεν μπορεί να 
υπερβεί την τριετία. 

4. Σαν μεταπτυχιακό ή διδακτορικό δίπλωμα εννοείται 
αυτό που χορηγείται με ξεχωριστό τίτλο, μετά τη λήψη 
πτυχίου ή διπλώματος ανώτατου εκπαιδευτικού ιδρύματος. 

Για τα μεταπτυχιακά ή διδακτορικά διπλώματα ανώ¬ 
τατων εκπαιδευτικών ιδρυμάτων του εξωτερικού απαιτείται 
βεβαίωση αναγνωρίσεως ισοτιμίας από τον αρμόδιο Κρα¬ 
τικό Φορέα. 

5. Οι προαγωγές ενεργούνται με απόφαση του Διοικη¬ 
τικού Συμβουλίου μετά από πρόταση του Υπηρεσιακού Συμ¬ 
βουλίου το μήνα Ιανουάριο κάθε έτους και κρίνονται οι υπάλ¬ 
ληλοι που συμπληρώνουν τον απαιτούμενο χρόνο μέχρι 31 
Ιανουαρίου του επόμενου έτους.· 

6. Η προαγωγή θεωρείται ότι συντελείται από την ημέρα 
που συμπληρώνει ο υπάλληλος το χρόνο υπηρεσίας που 
απαιτείται για να προαχθεί στον επόμενο βαθμό. 

7. Εάν κατά το χρόνο κρίσεως εκκρεμεί σε βάρος του 
υπαλλήλου ποινική ή πειθαρχική δίκη το Διοικητικό Συμ¬ 
βούλιο μετά από πρόταση του Υπηρεσιακού Συμβουλίου 
μπορεί να αποφασίσει την αναβολή της κρίσεως μέχρι η 
ποινική ή πειθαρχική απόφαση καταστεί τελεσίδικη. 

8 . Εάν εκκρεμεί σε βάρος του υπαλλήλου ποινική ή πει- 
θαρχική δίκη μετά την κρίση και κατά τη διάρκεια συμπλη- 
ρώσεως του χρόνου προαγωγής, το Διοικητικό Συμβούλιο 
μετά από πρόταση του Υπηρεσιακού Συμβουλίου μπορεί να 
αποφασίσει την μη προαγωγή του υπαλλήλου κατά τη συ¬ 
μπλήρωση του χρόνου προαγωγής μέχρι της τελεσιδικίας 
της ποινικής ή πειθαρχικής αποφάσεως. 

Σε περίπτωση καταδικαστικής τελεσίδικης απόφασης ο 
υπάλληλος επανακρίνεται. 

9. Σε περίπτωση αθωωτικής τελεσίδικης απόφασης εφαρ¬ 
μόζεται η παρ. 6 αυτού του άρθρου. 

10. Οι υπάλληλοι προάγονται στον αμέσως επόπενο βαθ¬ 
μό εφόσον πέρα του απαιτουμένου χρόνου διαθέτουν τα 
προσόντα της επαγγελματικής καταρτίσεως, του υπηρεσια¬ 
κού ενδιαφέροντος, της πρωτοβουλίας και της διοικητικής 
ικανότητος. 


Συνεκτιμώνται επίσης και τα στοιχεία του μητρώου του 
υπαλλήλου, καθώς και κάθε άλλο στοιχείο χρήσιμο για την 
κρίση αυτού. 

11. Εάν ο υπάλληλος δεν κριθεί προακτέος επανακρί- 
νεται μετά ένα χρόνο. Εάν και πάλι δεν προαχθεί επανακρί- 
νεται μετά ένα ακόμα χρόνο. 

Σε περίπτωση τρίτης δυσμενούς κρίσεως ο υπάλληλος 
απολύεται. 

12. Ο χρόνος της δοκιμαστικής υπηρεσίας υπολογίζεται 
για την προαγωγή. 

13. Δεν υπολογίζεται σαν χρόνος προαγωγής : 

α) Ο χρόνος της διαθεσιμότητας. 

β) Ο χρόνος της αργίας που επήλθε λόγω ποινικής δίω¬ 
ξης η οποία κατέληξε σε οποιαδήποτε καταδίκη ή πειθαρ¬ 
χικής δίωξης η οποία κατέληξε στην πειθαρχική ποινή της 
προσωρινής απόλυσης. 

γ) Ο χρόνος της αδικαιολόγητης αποχής από τα καθή¬ 
κοντα. 

δ) Ο χρόνος προσωρινής απόλυσης. 

Άρθρο 14. 

Αποδοχές. 

1. Οι αποδοχές του προσωπικού του Οργανισμού Ενι¬ 
σχύσεων Ελαιολάδου σε περίπτωση που υπάρχει συνδικα¬ 
λιστική οργάνωση του προσωπικού καθορίζονται συνολικά 
από τις Ειδικές Συλλογικές Συμβάσεις Εργασίας ή τις Διαι¬ 
τητικές Αποφάσεις. 

Κατά τις διαπραγματεύσεις για την κατάρτιση και υπο¬ 
γραφή των Ειδικών Συμβάσεων Εργασίας ως και κατά την 
ενώπιον των Διοικητικών Δικαστηρίων διαδικασία, εφαρμό¬ 
ζονται οι διατάξεις που εφαρμόζονται για το Δημόσιο. 

2. Η αξίωση του υπαλλήλου για καταβολή του μισθού 
αρχίζει από την ημέρα αναλήψεως υπηρεσίας και καταβάλ¬ 
λεται δεδουλευμένος τη 16η κάθε μήνα και την 1η του 
επόμενου. 

3. Πάσης φύσεως αποδοχές και αποζημιώσεις που κα¬ 
ταβλήθηκαν σε υπάλληλο από παραδρομή ή υπέρβαση, πα- 
ρακρατούνται από τις αποδοχές των επόμενων μηνών (μέ¬ 
χρι .του ποσού που επιτρέπεται κατάσχεση) και σε περί¬ 
πτωση απολύσεως από τη σχετική αποζημίωση. 

Άρθρο 15. 

Προκαταβολές Προσωπικού. 

Με πράξη του Προέδρου, σύμφωνα με τις αποφάσεις του 
Διοικητικού Συμβουλίου, επιτρέπεται η χορήγηση προκα¬ 
ταβολών στο προσωπικό για εκτέλεση εργασιών, μετακι¬ 
νήσεων κλπ. με απόδοση λογαριασμού. 

Άρθρο 16. 

Υποχρεώσεις του Προσωπικού. 

1. Το προσωπικό του Οργανισμού έχει ενδεικτικά τις 
παρακάτω υποχρεώσεις : 

α) Να τηρεί τους σχετικούς με τον Οργανισμό Νόμους, 
Διατάγματα, Κανονισμούς, τις αποφάσεις του Διοικητικού 
Συμβουλίου, του Προέδρου και τις γενικές και ειδικές εντολές 
της Υπηρεσίας. 

β) Να τηρεί την επιβαλλόμενη εχεμύθεια για τα γεγονότα 
ή πληροφορίες που έλαβε γνώση κατά την εκτέλεση των 
καθηκόντων του. 

γ) Να μην επιλαμβάνεται επιλύσεως ζητήματος, είτε ατο¬ 
μικά είτε μετέχοντας σε συλλογικό όργανο, για το οποίο 
έχει πρόδηλο έννομο συμφέρον αυτός ή συγγενής του εξ 
αίματος ή αγχιστείας μέχρι και του τετάρτου βαθμού. 

δ) Να εξυπηρετεί πρόθυμα τους συναλλασσόμενους με 
τον Οργανισμό. 

ε) Να φυλάττει με επιμέλεια τα έγγραφα και γενικά τα 
στοιχεία που του παραδίδονται για την εκτέλεση της υπηρε¬ 
σίας του. 

στ) Να ανακοινώνει αμέσως και εγγράφως προς τον Ορ¬ 
γανισμό την εκάστοτε διεύθυνση της κατοικίας του καθώς 

και κάθε μεταβολή στην προσωπική και οικογενειακή του 
κατάσταση. 

Η παράλειψη της υποχρεώσεως αυτής, πέρα από ενδε¬ 
χόμενη Οεμελίωση πειθαρχικού παραπτώματος, συνεπά¬ 
γεται, για όσο χρόνο διήρκεσε, την απώλεια των τυχόν δι¬ 
καιωμάτων από τη μεταβολή της καταστάσεώς του. 

ζ) Να ενημερώνει αμέσως τον Προϊστάμενό του αν για λό¬ 
γους ασθένειας ή για άλλη σοβαρή αιτία κωλύεται να προ- 
σέλθει στην Υπηρεσία. 

2 . Δημοσίευση από οποιονδήποτε υπάλληλο του Οργανι¬ 
σμού άρθρων και ειδήσεων στον τύπο ή μελετών σχετικών 
με συγκεκριμένα αντικείμενα εργασιών του Οργανισμού ή 
διαλέξεις πάνω στα ίδια αντικείμενα επιτρέπεται μόνο μετά 
από έγκριση του Προέδρου του Διοικητικού Συμβουλίου. 

3. Απαγορεύεται στους υπαλλήλους χωρίς προηγούμενη 
έγγραφη άδεια του Διοικητικού Συμβουλίου η άσκηση εμπο¬ 
ρίας και γενικά επιχειρήσεων για ίδιο λογαριασμό ή η ανά¬ 
ληψη πρόσθετων εργασιών ή έργων και η συμμετοχή σε 
όργανα διοικήσεως Ανώνυμων ή άλλων Εταιρειών. 

4 . Οι υπάλληλοι του Οργανισμού ευθύνονται έναντι αυτού 
για κάθε θετική ζημία που προξένησαν σ’ αυτόν από δόλο ή 
βαρειά αμέλεια. 

Άρθρο 17. 

Τόπος - Ωράριο Εργασίας - Αργίες - Υπερωριακή Εργασία. 

1. Το προσωπικό του Οργανισμού υποχρεούται να παρέ¬ 
χει τις υπηρεσίες του στην έδρα του Οργανισμού ή οπουδή¬ 
ποτε της Ελλάδος. 

2 . Το ωράριο εργασίας καθορίζεται με απόφαση του Διοι¬ 
κητικού Συμβουλίου μέσα στα νόμιμα χρονικά όρια εργα¬ 
σίας. 

3. Ημέρες αργίας είναι εκείνες που ορίζονται για τις Δη¬ 
μόσιες Υπηρεσίες. 

4 . Ημέρες τοπικής αργίας είναι εκείνες που ορίζονται για 
τις Δημόσιες Υπηρεσίες του τόπου. 

5 . Απασχόληση του προσωπικού πέραν των νομίμων χρο 
νικών ορίων εργασίας επιτρέπεται μόνο κατ’ εξαίρεση, μετά 
από ειδική έγγραφη εντολή του Προέδρου του Διοικητικού 
Συμβουλίου του Οργανισμού, η οποία καθορίζει την ανάγκη 
της υπερωριακής απασχολήσεως, την ημερομηνία και τη 
διάρκεια αυτής, τηρουμένων των διατάξεων της Εργατικής 
Νομοθεσίας. 

Άρθρο 18. 

Άδειες Απουσίας. 

1. Το προσωπικό του Οργανισμού δικαιούται κανονικής 
άδειας με πλήρεις αποδοχές, σύμφωνα με τις εκάστοτε 
ισχύουσες σχετικές διατάξεις της Εργατικής Νομοθεσίας. 

2 . Οι κανονικές άδειες χορηγούνται από τον Πρόεδρο 
του Διοικητικού Συμβουλίου. 

Ο Πρόεδρος μπορεί να μεταβιβάζει την αρμοδιότητά του 
αυτή στους Προϊσταμένους των Δ/νσεων και Περιφερεια¬ 
κών Γραφείων. 

3. Οι κανονικές άδειες μπορούν να χορηγούνται και τμη¬ 
ματικά λόγω υπηρεσιακών αναγκών ή με αίτηση του υπαλ¬ 
λήλου. 

4 . Το Διοικητικό Συμβούλιο μπορεί με απόφασή του να 
καθορίσει χρονική περίοδο ομαδικής χορηγήσεως αδειών 
είτε για το σύνολο του προσωπικού, είτε κατά Διεύθυνση, 
Τμήμα ή Γραφείο. 

5 . Σε περίπτωση αδικαιολόγητης υπερβάσεως της κανο¬ 
νικής άδειας ο μισθωτός στερείται των αποδοχών του για 
τις ημέρες της υπερβάσεως. 

6. Υπάλληλος που μετατίθεται σε καμιά περίπτωση δε 
δικαιούται κανονικής άδειας πριν από την εγκατάστασή του 
στη θέση που μετατέθηκε. 

7. Στις κυοφορούσες υπαλλήλους του Οργανισμού χορη¬ 
γούνται άδειες απουσίας και στις μητέρες βρεφών και νη¬ 
πίων άδειες βραδείας προσελεύσεως ή πρόωρης αποχωρή- 
ρήσεως σύμφωνα με τις διατάξεις του Νόμου. 

8. Σε ειδικές περιπτώσεις όπως γάμου, θανάτου συζύ¬ 
γου ή συγγενούς μέχρι 2ου βαθμού εξ αίματος κλπ. είναι 


δυνατή η χορήγηση από τους Προϊσταμένους των Δ/νσεων 
και των Περιφερειακών Γραφείων η χορήγηση ειδικής άδειας 
με αποδοχές μέχρι τριών (3) ημερών. 

9. Για ειδικούς λόγους είναι δυνατή με πράξη του Προέ¬ 
δρου του Διοικητικού Συμβουλίου η χορήγηση άδειας απου¬ 
σίας χωρίς αποδοχές μέχρι δέκα (10) ημέρες κάθε χρόνο. 

Άδεια απουσίας χωρίς αποδοχές μέχρι ένα (1) μήνα 
κάθε χρόνο μπορεί να χορηγήσει με απόφασή του το Διοι¬ 
κητικό Συμβούλιο, εφόσον το επιτρέπουν οι ανάγκες του 
Οργανισμού. 

10. Η αποχή του προσωπικού από την εργασία λόγω 
ασθένειας ρυθμίζεται από τις διατάξεις της Εργατικής Νο¬ 
μοθεσίας. 

Άρθρο 19. 

Εκπαιδευτικές Άδειες. 

1. Στο τακτικό - κύριο προσωπικό του Οργανισμού είναι 
δυνατή η χορήγηση άδειας με ή χωρίς αποδοχές για επι¬ 
μόρφωση στο εξωτερικό ή εσωτερικό. 

Η διάρκεια της εκπαιδευτικής άδειας δεν μπορεί να υπερ¬ 
βαίνει τα δύο (2) χρόνια. 

2. Για τη χορήγηση εκπαιδευτικής άδειας στο εξωτερικό 
καθώς και για τις αποζημιώσεις,'’ οδοιπορικά και άλλα έξο¬ 
δα εφαρμόζονται οι διατάξεις που ισχύουν στο Δημόσιο. 

3. Εκπαιδευτική άδεια χωρίς αποδοχές χορηγείται μόνο 
αν ο υπάλληλος αναλαμβάνει τα πάσης φύσεως έξοδα μετεκ- 
παιδεύσεώς του. 

4. Μετά τη λήξη της εκπαιδευτικής άδειας με αποδοχές 
ο υπάλληλος υποχρεούται να παραμείνει στον Οργανισμό 
για χρόνο ίσο προς το τριπλάσιο του χρόνου της εκπαιδευ¬ 
τικής άδειας, διαφορετικά υποχρεούται να καταβάλει στον 
Οργανισμό με το νόμιμο τόκο από την είσπραξη των χρη¬ 
μάτων, όσα πληρώθηκαν κατά τη διάρκεια της εκπαιδευ¬ 
τικής του άδειας. 

Μετά τη λήξη της εκπαιδευτικής άδειας χωρίς αποδοχές 
ο υπάλληλος υποχρεούται να παραμείνει στον Οργανισμό 
για χρόνο ίσο προς το χρόνο της εκπαιδευτικής άδειας δια¬ 
φορετικά υπορχεούται να καταβάλει στον Οργανισμό απο¬ 
ζημίωση ίση προς τις αποδοχές του μισού χρόνου κατά τον 
οποίο είχε υποχρέωση να παραμείνει. 

Άρθρο 20. 

Εκπαίδευση Προσωπικού. 

Οι υπάλληλοι υποχρεούνται να συμμετέχουν στα εκπαι¬ 
δευτικά προγράμματα του Οργανισμού που κατά κχνόνχ Οχ 
γίνονται κατά τις εργάσιμες ημέρες και ώρες. 

Εάν τα εκπαιδευτικά προγράμματα γίνονται εκτός των 
εργάσιμων ημερών και ωρών θα καταβάλλεται η νόμιμη απο¬ 
ζημίωση : 

Άρθρο 21. 

Τοποθέτηση I Ιροσωπικού. 

Η τοποθέτηση των οριζόμενων υπαλλήλων στις Δ/νσεις, 
Τμήματα και Γραφεία του Οργανισμού ενεργείται με Πρά¬ 
ξη του Προέδρου με βάση : 

α) Τις εκάστοτε υπηρεσιακές ανάγκες. 

β) Τα τυπικά και ουσιαστικά προσόντα. 

Άρθρο 22. 

Προϊστάμενοι. 

1. Οι Προϊστάμενοι των Δ/νσειυν Τεχνικού Ελέγχου και 
Εποπτείας Οικονομικών και Διοικητικών ΐποθέσεων και 
του Γραφείου Νομικών Υποθέσεων ορίζονται με απόφαση 
του Διοικητικού Συμβουλίου. 

2. Μετά από εξουσιοδότηση του Διοικητικού Συμβουλίου 
οι αναπληρωτές των Προϊσταμένων της παραγρ. 1 και οι 
Π Ρ οϊστάμενοι Τμημάτων και Γραφείων και οι αναπληρωτές 
τους ορίζονται με πράξη του Προέδρου του Οργανισμού. 

3. Προϊστάμενοι Δ/νσεων, Τμημάτων και Γραφείων το 
ποθετούνται υπάλληλοι της Κατηγορίας Α'. με Ιο βαθμό και 

εάν 8εν υπάρχουν ή αυτοί δεν επαρκούν τοποθετούνται υπάλ¬ 
ληλοι με 2ο βαθμό. 

4. α) Προϊστάμενος της Δ/νσεως Τεχνικού Ελέγχου και 
Εποπτείας τοποθετείται υπάλληλος του Κλάδου Α1 Γεω¬ 
πονικού κατά προτίμηση κάτοχος τίτλου μεταπτυχιακών 
σπουδών ή εξειδικευμένων γνώσεων. 

β) Προϊστάμενος της Δ/νσεως Οικονομικών και Διοικη¬ 
τικών Υποθέσεων τοποθετείται υπάλληλος των Κλάδων Α2 
Οικονομικού ή Α4 Αναλυτών - Προγραμματιστών κατά 
προτίμηση κάτοχος τίτλου μεταπτυχιακών σπουδών ή εξει- 
δικευμένων γνώσεων. 

γ) Προϊστάμενος του Γραφείου Νομικών Υποθέσεων το¬ 
ποθετείται υπάλληλος του Κλάδου Α3 Νομικών. 

δ) Προϊστάμενοι των Τμημάτων της Δ/νσεως Τεχνικού 
Ελέγχου και Εποπτείας τοποθετούνται υπάλληλοι του Κλά¬ 
δου Αΐ Γεωπονικού. 

ε) Προϊστάμενοι των Τμημάτων Οικονομικού και Μη- 
χανογραφήσεως και Έρευνας της Δ/νσεως Οικονομικών και 
Διοικητικών Υποθέσεων τοποθετούνται υπάλληλοι των 
κλάδων Α2 Οικονομικού και Α4 Αναλυτών - Προγραμμα- 
ιιστών αντίστοιχα. 

στ) Προϊστάμενος του Γραφείου Διοικητικής Μέριμνας 
της Δ/νσεως Οικονομικών και Διοικητικών Υποθέσεων το¬ 
ποθετείται υπάλληλος του Κλάδου Α5 Διοικητικού ή του 
Κλάδου Α2 Οικονομικού. 

ζ) Προϊστάμενοι των Περιφερειακών Γραφείων τοποθε¬ 
τούνται υπάλληλοι οποιουδήποτε κλάδου της Κατηγορίας 
Α'. 

5. Οι Προϊστάμενοι τοποθετούνται για τρία χρόνια μετά 
την παρέλευση των οποίων επανακρίνονται από το Διοικη¬ 
τικό Συμβούλιο και εξακολουθούν να ασκούν τα καθήκοντά 
τους, μέχρι την τυχόν επανεπιλογή τους ή την τοποθέτηση 
νέων Προϊσταμένων. 

6. Με απόφαση του Διοικητικού Συμβουλίου μετά από 
γνώμη του Υπηρεσιακού Συμβουλίου ο Προϊστάμενος μπο¬ 
ρεί να απαλλαγεί από τα καθήκοντά του πριν από τη λήξη 
της τριετίας λόγω πλημμελούς ασκήσεως των καθηκόντων 
του ή και για άλλους λόγους που ανάγονται στην υπηρεσία 
του. 

7. Οι Προϊστάμενοι Διευθύνσεων, Τμημάτων και Γρα¬ 
φείων υπογράφουν τα έγγραφα του Οργανισμού σε θέματα 
για τα οποία τους έχει μεταβιβασθεί η αρμοδιότητα με από¬ 
φαση του Διοικητικού Συμβουλίου και προσυπογράφουν τα 
έγγραφα σε θέματα των οποίων η άσκηση της αρμοδιότητας 
ανήκει σε υπερκείμενο υπηρεσιακό Όργανο ή στον Πρόε¬ 
δρο. 

8. Οι Προϊστάμενοι των Περιφερειακών Γραφείων και σε 
περίπτωση απουσίας ή κωλύματος ή ελλείψεως οι αναπλη¬ 
ρωτές τους μπορούν να εκπροσωποΐόν τον Οργανισμό στην περι- 
φέρειά τους, μετά από σχετική πράξη του Προέδρου που ε- 
γκρίνεται από το Διοικητικό Συμβούλιο. 

9. Οι ειδικότερες αρμοδιότητες των Προϊσταμένων Δ/ν- 
σεων Τμημάτων και Γραφείων ορίζονται με απόφαση του 
Διοικητικού Συμβουλίου. 

Άρθρο 23. 

Μετάθεση. 

1. Ο Οργανισμός έχει πάντοτε το δικαίωμα να μεταθέτει 
υπαλλήλους του από την Κεντρική Υπηρεσία στην Περιφε¬ 
ρειακή και αντίστοιχα και από ένα Περιφερειακό Γραφείο σε 
άλλο. 

2. Οι μεταθέσεις ενεργούνται με απόφαση του Διοικητικού 
Συμβουλίου μετά από γνώμη του Υπηρεσιακού Συμβουλίου. 

3. Για τη μετάθεση λαμβάνονται υπόψη οι υπηρεσιακές 
ανάγκες και συμπληρωματικά οι αιτήσεις των ενδιαφερομέ¬ 
νων. 

4. Μετάθεση υπαλλήλου στην αλλοδαπή ενεργείται με 
σύμφωνη γνώμη και του ίδιου. 

5. Οι μετατιθέμενοι υπάλληλοι οφείλουν να μεταβαίνουν 
αμέσως στις νέες τους θέσεις. 

Στη διαταγή της μεταθέσεως ανάλογα με την απόσταση και 
τα μέσα συγκοινωνίας ορίζεται η αναγκαία προθεσμία, μετά 


την παρέλευση της οποίας και ανεξάρτητα από οποιαδήποτε 
άλλη κύρωση, περικόπτονται υποχρεωτικά οι αποδοχές του 
υπαλλήλου με εντολή του Προέδρου. 

6. Με πρόταση του Διοικητικού Συμβουλίου που εγκρί- 
νεται από τους Υπουργούς Γεωργίας και Οικονομικών κα¬ 
θορίζονται τα έξοδα μετακινήσεως και εγκαταστάσεως του 
μετατιθέμενου, καθώς και οι όροι, οι προϋποθέσεις και η δι- 
καιολόγηση αυτών. 

'Αρθρο 24. 

Απόσπαση - Μετακίνηση. 

1. Ο Οργανισμός για κάλυψη προσωρινών αναγκών του 
μπορεί να αποσπά υπαλλήλους από την Κεντρική Υπηρεσία 
στην Περιφερειακή και αντίστροφα, όπως επίσης από Πε¬ 
ριφερειακό Γραφείο σε άλλο. 

2. Οι αποσπάσεις ενεργούνται με πράξη του Προέδρου 
του Διοικητικού Συμβουλίου μετά από γνώμη του Υπηρεσια¬ 
κού Συμβουλίου και δεν μπορεί να είναι χρονικής διάρκειας 
μεγαλύτερης του εξαμήνου. 

3. Σε όσους αποσπώνται καταβάλλονται οδοιπορικά έξο¬ 
δα και εκτός έδρας αποζημιώσεις σύμφωνα με τις διατάξεις 
που ισχύουν για το με σχέση εργασίας Ιδ. Δίκαιου προσωπικό 
του Δημοσίου. 

4. Μετακίνηση υπαλλήλου από θέσεως σε θέση της Κε¬ 
ντρικής Υπηρεσίας ενεργείται με πράξη του Προέδρου. 

5. Με αποφάσεις του Διοικητικού Συμβουλίου του Οργα¬ 
νισμού μπορούν να αποσπασθούν υπάλληλοί του σε άλλες 
Υπηρεσίες για χρονικό διάστημα μέχρι 6 μηνών, με την 
προϋπόθεση ότι συμφωνούν οι ίδιοι και το συμφέρον του 
Οργανισμού το επιβάλλει. 

Άρθρο 25. 

Μετάταξη. 

1. Υπάλληλος που'κατά τη διάρκεια της υπηρεσίας του 
στον Οργανισμό αποκτήσει τα -προσόντα κλάδου ανώτερης 
κατηγορίας, μπορεί με απόφαση του Διοικητικού Συμβουλίου 
να μεταταγεί στην ανώτερη κατηγορία εφοσον : 

α) Υποβάλει σχετική αίτηση. 

β) Υπάρχει κενή οργανική θέση στον κλάδο της ανώτε¬ 
ρης κατηγορίας. 

γ) Έχει τριετή τουλάχιστον υπηρεσία στον Οργανισμό. 

δ) Επιτύχει σε δοκιμασία που τυχόν θα υποβληθεί μετά 
από απόφαση του Διοικητικού Συμβουλίου ενώπιον ειδικής 
Επιτροπής. 

2. Με απόφαση του Διοικητικού Συμβουλίου καθορίζεται 
η μισθολογική και βαθμολογική προώθηση του προσωπικού 
σε περίπτωση μετάταξης σε ανώτερη κατηγορία. 

Άρθρο 26. 

Εκτέλεση υπηρεσίας εκτός έδρας. 

1. Το προσωπικό του Οργανισμού που μετακινείται εκτός 
έδρας για εκτέλεση υπηρεσίας (μέσα στη χώρα) δικαιούται : 

Οδοιπορικά έξοδα και Ειδική αποζημίωση παραμονής 
εκτός έδρας, σύμφωνα με τις διατάξεις που ισχυουν για το 
με σχέση εργασίας Ιδιιοτ. Δίκαιου προσωπικό του Δημο¬ 
σίου. : , 

2. Προσωπικό του Οργανισμού που μετακινείται,έκτος 
έδρας για μαρτυρία ενώπιον Ανακριτικων η Δικαστικών Αρ¬ 
χών σε υπόθεση που σχετίζεται με την υπηρεσία θεωρείται 
ότι μετακινείται για εκτέλεση υπηρεσίας και εφαρμόζονται 
ανάλογα οι διατάξεις της παραγράφου 1 αυτου του άρθρου. 

3. Με απόφαση του Διοικητικού Συμβουλίου επιτρέπεται 
η χρησιμοποίηση από το προσωπικό ιδιόκτητου μεταφορικού 
μέσου για εκτέλεση υπηρεσίας. 

4. Η αναγνώριση και η εκκαθάριση των δαπανών που 
προβλέπονται στο άρθρο αυτό γίνεται βάσει^δικαιολογητικων 
τα οποία καθορίζονται με πράξη του Προέδρου του Διοικη¬ 
τικού Συμβουλίου. 

Άρθρο 27. 

Φύλλα Αξιολογήσεως. 

1. Για κάθε υπάλληλο του Οργανισμού καθώς και για τους 
υπαλλήλους που τελούν σε δοκιμαστική υπηρεσία συντάσσε- 
ται κάθε χρόνο φύλλο αξιολογήσεως για την υπηρεσιακή κα¬ 
τάρτιση και επίδοση αυτών. 

Τα όργανα που συντάσσευν τα φύλλα αξιολογήσεως, ο τύ¬ 
πος, το περιεχόμενο, ο τρόπος συντάξεως τους και κάθε άλ¬ 
λη λεπτομέρεια καθορίζονται με απόφαση του Διοικητικού 
Συμβουλίου. 

Τα πραγματικά στοιχεία του κρινόμενου υπαλλήλου κα¬ 
ταχωρίζονται από τον ίδιο ενυπόγραφα. 

2. Τα φύλλα αξιολογήσεως γνωστοποιούνται στους ενδια- 
φερόμενους υπαλλήλους. 

3. Υπάλληλος που θεωρεί την κρίση δυσμενή δικαιούται 
μέσα σε δέκα (10) ημέρες από την παραπάνω γνωστοποίηση 
να υποβάλει αίτηση αναθεωρήσεως στο Υπηρεσιακό Συμ¬ 
βούλιο το οποίο πρέπει να αποφανθεί σε προθεσμία δέκα (10) 
ημερών από την υποβολή της. 

4. Κατά της αποφάσεως του Υπηρεσιακού Συμβουλίου ο 
υπάλληλος δικαιούται να προσφύγει στο Διοικητικό 'Συμ- 
βούλιο του Οργανισμού μέσα σε προθεσμία δέκα (10) ημε¬ 
ρών από της γνωστοποιήσεως σ' αυτόν της αποφάσεως του 
Υπηρεσιακού Συμβουλίου. 

Το Διοικητικό Συμβούλιο αποφαίνεται τελεσίδικα εντός 
τριάντα (30) ημερών από την υποβολή της προσφυγής. 

Άρθρο 28. 

Μητρώο. 

1. Το Γραφείο Διοικητικής Μέριμνας της Διευθύνσεως 
Οικονομικών και Διοικητικών Υποθέσεων του Οργανισμού 
τηρεί μητρώο με ατομικό φάκελο για κάθε υπάλληλο και 
ατομικό δελτίο, στο οποίο αναφέρονται τα κυριότερα στοι¬ 
χεία της προσωρινής του καταστάσεως. 

2. Ο ατομικός φάκελος του υπαλλήλου περιέχει τα έγ¬ 
γραφα του διορισμού του και όλα τα στοιχεία και έγγραφα 
που αφορούν την κατάσταση, το ήθος και την υπηρεσιακή 
ικανότητά του. 

3. Στο ατομικό δελτίο του υπαλλήλου αναγράφονται η 
αστική και στρατολογική του κατάσταση, τα προσόντα, η 
πρόσληψή του, η μισθοδοσία, οι άδειες, οι μεταβολές της 
καταστάσεως του, οι ηθικές αμοιβές, οι πειθαρχικές ποινές 
και κάθε άλλη χρήσιμη ένδειξη. 

4. Ο υπάλληλος οφείλει να ανακοινώνει αμέσως και εγ- 
γράφως προς τον Οργανισμό κάθε μεταβολή στην προσωπική 
και οικογενειακή του κατάσταση, καθώς και την εκάστοτε 
διεύθυνση της κατοικίας του. 

5. Ο τύπος του μητρώου, του ατομικού φακέλου και 
του δελτίου και κάθε άλλη λεπτομέρεια καθορίζονται με πρά¬ 
ξη του Προέδρου του Οργανισμού. 

6. Οι αρμόδιοι για την τήρηση και ενημέρωση των μη¬ 
τρώων, φακέλων και δελτίων, φέρουν την ευθύνη για την 
ασφαλή φύλαξη αυτών και του περιεχομένου τους, καθώς 
επίσης και για την τήρηση εχεμύθειας των εγγράφων και του 
περιεχομένου τους. 

Άρθρο 29. 

Ηθικές Αμοιβές. 

1. Το Διοικητικό Συμβούλιο, με εισήγηση του Προέδρου 
μπορεί να απονέμει στο προσωπικό ηθικές αμοιβές για εξαι¬ 
ρετικές πράξεις, ή για εξαίρετη επίδοση στην εκτέλεση της 
υπηρεσίας του ή για επωφελή συμβολή στο έργο του Οργα¬ 
νισμού. 

Οι ηθικές αμοιβές είναι : 

α) Εύφημος μνεία 

β) Ευαρέσκεια 

γ) Έπαινος 

2. Η ευαρέσκεια μπορεί να απονέμεται και κατά την απο¬ 
χώρηση από την υπηρεσία. 


Άρθρο 30. 

Ανακοίνωση Μεταβολών. 

Οι μεταβολές της καταστάσεως του προσωπικού γνωστο¬ 
ποιούνται σε κάθε ενδιαφερόμενο από το Γραφείο Διοικητι¬ 
κής Μέριμνας, ή ανακοινώνονται με εγκύκλιο του Προέδρου. 

Με εγκύκλιο του Προέδρου ανακοινώνονται και οι παρο¬ 
χές ηθικών αμοιβών. 

Άρθρο 31. 

Διαθεσιμότητα. 

1. Με απόφαση του Διοικητικού Συμβουλίου μετά από 
γνώμη του Υπηρεσιακού Συμβουλίου μπορεί να τεθεί σε 
διαθεσιμότητα υπάλληλος, εφόσον συντρέχουν σοβαροί 
υπηρεσιακοί λόγοι που τον αφορούν και επιβάλλουν τούτο και 
ιδιαίτερα στις περιπτώσεις έκδηλης υπηρεσιακής ανεπάρ¬ 
κειας ή προσωρινής ανικανότητας. 

2. Η διάρκεια της διαθεσιμότητας μπορεί να διαρκέσει 
το πολύ ένα χρόνο, κατά το διάστημα του οποίου ο υπάλληλος 
λαμβάνει τα δύο τρίτα (2/3) των αποδοχών του. 

3. Με τη συμπλήρωση του χρόνου της διαθεσιμότητας ο 
υπάλληλος είτε επανέρχεται στην ενεργό άσκηση των καθη¬ 
κόντων του, είτε απολύεται σύμφωνα με τις διατάξεις των 
παραγράφων 1 περίπτ. ζ'. και 5 του άρθρου 44. 

4. Η θέση σε διαθεσιμότητα συνεπάγεται την αναστολή 
ασκήσεως κάθε παρεπόμενου λειτουργήματος το οποίο τυ¬ 
χόν ασκεί ο υπάλληλος στον Οργανισμό ή αλλού. 

Άρθρο 32. 

Αργία. 

1. Με απόφαση του Διοικητικού Συμβουλίου μετά από 
γνώμη του Υπηρεσιακού Συμβουλίου ο υπάλληλος μπορεί 
να τεθεί σε αργία : 

α) Αν υπάρχει εκκρεμής κατ’ αυτού ποινική ή πειθαρχι¬ 
κή δίκη ή στερήθηκε της προσωπικής του ελευθερίας. 

β) Όταν επιβάλλεται τούτο για τη διαφύλαξη των συμ¬ 
φερόντων του Οργανισμού και ιδιαίτερα στην περίπτωση 
υπάρξεως βάσιμης υπόνοιας για άτακτη διαχείριση. 

2. Η κατάσταση αργίας μπορεί να διαρκέσει το πολύ ένα 
χρόνο, κατά το διάστημα του οποίου ο υπάλληλος λαμβάνει 
το ήμισυ (1/2) των αποδοχών του. 

Παράταση του χρόνου της αργίας πέραν του έτους και 
μέχρι εκδόσεως της τελεσίδικης ποινικής ή πειθαρχικής απο¬ 
φάσεως, επιτρέπεται αν υπάρχει βάσιμη υπόνοια ότι ο υπάλ¬ 
ληλος έγινε ένοχος πράξεως με την οποία επήλθε βλάβη των 
συμφερόντων του Οργανισμού. 

Η παράταση αποφασίζεται από το Διοικητικό Συμβούλιο 
μετά τη γνώμη του Υπηρεσιακού Συμβουλίου. 

3. Αν ο υπάλληλος απαλλαγεί τελεσίδικα από κάθε κατη¬ 
γορία, του αποδίδονται οι κρατηθείσες αποδοχές. Με πράξη 
του Προέδρου του Διοικητικού Συμβουλίου και γνώμη του 
Υπηρεσιακού Συμβουλίου μπορεί να αποδοθεί το ποσό που 
παρακρατήθηκε, αν ο υπάλληλος τιμωρηθεί με πειθαρχική 
ποινή κατώτερη της οριστικής απολύσεως. 

4. Αν υπάρχουν βάσιμες υπόνοιες διάπραξης από υπάλ¬ 
ληλο του Οργανισμού σοβαρού πειθαρχικού παραπτώματος 
και πριν κινηθεί η πειθαρχική διαδικασία, ή η διαδικασία 
για τη θέση του σε αργία, ο Πρόεδρος του Διοικητικού Συμ¬ 
βουλίου μπορεί να θέση τον υπάλληλο εκτός υπηρεσίας, με 
αποκλειστικό σκοπό τη διευκόλυνση της συλλογής των απο¬ 
δείξεων. 

Ο υπάλληλος επανέρχεται στη θέση του αυτοδίκαια αν δεν 
κινηθεί μέσα σε δέκα μέρες από της θέσεώς του εκτός υπη¬ 
ρεσίας ή πειθαρχική διαδικασία ή η διαδικασία για να τεθεί 
σε αργία. 

Σε κάθε περίπτωση η διάρκεια της εκτός υπηρεσίας θέ- 
σεως του υπαλλήλου δεν μπορεί να υπερβεί το μήνα. 

Κατά το χρόνο της εκτός υπηρεσίας θέσεως ο υπάλληλος 
υποχρεούται να απέχει της ασκήσεως των καθηκόντων του 
κύριων και παρεπόμενων, λαμβάνει όμως πλήρεις τις αποδο - 
χές του. 

Άρθρο 33. 

Υπηρεσιακό Συμβούλιο. 

1. Το Υπηρεσιακό Συμβούλιο του Οργανισμού συγκρο¬ 
τείται με απόφαση του Διοικητικού Συμβουλίου με ετήσια 
θητεία. 

Τούτο είναι πενταμελές και απαρτίζεται από : 

α) Τον Πρόεδρο αυτού. 

β) Δύο υπαλλήλους του Οργανισμού της Κατηγορίας Α' 
με Ιο βαθμό και εάν δεν υπάρχουν ή αυτοί δεν επαρκούν με 
2ο βαθμό. 

Η παράγραφος 3 του άρθρου 47 εφαρμόζεται ανάλογα. 

γ) Τον Προϊστάμενο του Γραφείου Νομικών Υποθέσεων. 

δ) Έναν εκπρόσωπο του Συλλόγου των εργαζομένων. 
Εάν δεν υπάρχει Σύλλογος εργαζομένων το Διοικητικό Συμ¬ 
βούλιο του Οργανισμού ορίζει στη θέση του εκπροσώπου των 
εργαζομένων υπάλληλο του Οργανισμού, ή εάν υπάρχει Σύλ¬ 
λογος και δεν οριστεί εκπρόσωπος, στο Υπηρεσιακό Συμ¬ 
βούλιο μετέχει ο Πρόεδρος του Συλλόγου των εργαζομένων. 

Χρέη εισηγητή του Υπηρεσιακού Συμβουλίου ασκεί μέ¬ 
λος αυτού που ορίζεται από τον Πρόεδρο αυτού, και χρέη 
Γραμματέα υπάλληλος του Οργανισμού, που ορίζεται με 
πράξη του Προέδρου του Διοικητικού Συμβουλίου. 

2. Το Διοικητικό Συμβούλιο του Οργανισμού ορίζει : 

α) Τον Πρόεδρο του Υπηρεσιακού Συμβουλίου και τον 

αναπληρωτή του από τα μέλη του Διοικητικού Συμβουλίου. 

β) Τους αναπληρωτές των μελών του Υπηρεσιακού Συμ¬ 
βουλίου, εκτός από τον αναπληρωτή του εκπροσώπου του 
Συλλόγου των εργαζομένων ο οποίος ορίζεται από το Σύλ¬ 
λογό τους. 

3. Το Υπηρεσιακό Συμβούλιο συγκαλείται από τον 
Πρόεδρο αυτού ή τον αναπληρωτή του όταν είναι αναγκαία η 
γνωμοδότησή του σύμφωνα με όσα ορίζονται στην παρ. 4 
αυτού του άρθρου. 

Κατά τα λοιπά για τη σύγκληση (εκτός του υποχρεωτικού 
χρόνου αυτής), την απαρτία, τις αποφάσεις, τα πρακτικά 
και την τήρηση εχεμύθειας του Υπηρεσιακού Συμβουλίου 
εφαρμόζονται ανάλογα οι διατάξεις του Κανονισμού Λει¬ 
τουργίας του Διοικητικού Συμβουλίου. 

4. Στην αρμοδιότητα του Υπηρεσιακού Συμβουλίου ανή¬ 
κουν : 

α) Η γνωμοδότηση σε κάθε θέμα που ανάγεται στην 
υπηρεσιακή κατάσταση του προσωπικού και που απαιτείται 
από τις διατάξεις αυτού του Κανονισμού και 

β) Η γνωμοδότηση σε κάθε ερούτημα της ίδιας φύσεως 
που τίθεται από το Διοικητικό Συμβούλιο ή τον Πρόεδρο 
αυτού. 

5. Σαν Υπηοεσιακό Συμβούλιο σε πρώτο και τελευταίο 
βαθμό για τους Προϊσταμένους των Δ/νσεων λειτουργεί το 
Διοικητικό Συμβούλιο. 


Άρθρο 34. 

Πειθαρχικό Συμβούλιο. 

1. Το Πειθαρχικό Συμβούλιο του Οργανισμού συγκρο¬ 
τείται με απόφαση του Διοικητικού Συμβουλίου με ετήσια 
θητεία. 

Τούτο είναι πενταμελές και απαρτίζεται από τον Πρόεδρο 
αυτού, δύο υπαλλήλους του Οργανισμού σύμφωνα με τα 
οριζόμενα στην περίπτ. β' της παραγρ. 1 του άρθρου 33. 
Τον Προϊστάμενο του Γραφείου Νομικών Υποθέσεων, (τα¬ 
κτικά μέλη) και από ένα τακτικό υπάλληλο του Οργανισμού 
(έκτακτο μέλος). Το έκτακτο μέλος επιλέγεται από τον 
Πρόεδρο του Πειθαρχικού Συμβουλίου μεταξύ τριών τα¬ 
κτικών υπαλλήλων που ανήκουν σε κατηγορία και 'βαθμό 
ανώτερο ή ίσο με τον εγκαλούμενο και τους οποίους προ¬ 
τείνει εγγράφως ο εγκαλούμενος επτά τουλάχιστον, ημέρες 
πριν από τη συνεδρίαση του Πειθαρχικού Συμβουλίου η 
οποία του γνωστοποιείται πριν 15 ημέρες τουλάχιστον. 

Άν ο εγκαλούμενος δεν προτείνει το πέμπτο μέλος του 
Πειθαρχικού Συμβουλίου, τούτο ορίζεται με πράξη του 


Προέδρου του Διοικητικού Συμβουλίου και πρέπει να είναι 
τακτικός υπάλληλος κατηγορίας και βαθμού ανώτερου ή 
ίσου με τον εγκαλούμενο. 

Χρέη εισηγητή ασκεί μέλος του Πειθαρχικού Συμβουλίου 
και Γραμματέα υπάλληλος του Οργανισμού. 

Τον εισηγητή ορίζει ο Πρόεδρος του Πειθαρχικού Συμ¬ 
βουλίου και τον Γραμματέα ορίζει με πράξη του ο Πρόεδρος 
του Διοικητικού Συμβουλίου. 

2. Το Διοικητικό Συμβούλιο του Οργανισμού ορίζει : 
α) Τον Πρόεδρο του Πειθαρχικού Συμβουλίου με τον 

αναπληρωτή του από τα μέλη του Διοικητικού Συμβουλίου. 

β) Τους αναπληρωτές των άλλων τακτικών μελών του 
Πειθαρχικού Συμβουλίου. 

3. Οι διατάξεις του Κανονισμού Λειτουργίας του Διοι¬ 
κητικού Συμβουλίου του Οργανισμού εφαρμόζονται ανά¬ 
λογα για τη σύγκληση), εκτός τού υποχρεωτικού χρόνου 
αυτής), την απαρτία^ τις αποφάσεις, τα πρακτικά και την 
τήρηση εχεμύθειας του Πειθαρχικού Συμβουλίου. 

4. Σε περίπτωση που το Πειθαρχικό Συμβούλιο κρίνει 
επί αιτήσεις αναθεωρήσεως, μπορεί να ζητήσει συμπληρω¬ 
ματικές αποδείξεις. 

5 Σαν Πειθαρχικό Συμβούλιο σε πρώτο και τελευταίο 
βαθμό για τους Προϊσταμένους των Δ/νσεων λειτουργεί το 
Διοικητικό Συμβούλιο η παραπομπή στο οποίο γίνεται από 
τον Πρόεδρο του Διοικητικού Συμβουλίου. 

Άρθρο 35. 

Πειθαρχικά Παραπτώματα. 

1. Κάθε παράβαση των υπηρεσιακών καθηκόντων και 
υποχρεούσεων του προσωπικού που απορρέουν από τις κεί¬ 
μενες διατάξεις, τη σύμβαση εργασίας, τους Κανονισμούς, 
τις εγκυκλίους, αποφάσεις, πράξεις των οργάνων και γενικά 
τις ισχύουσες εσωτερικές ρυθμίσεις του Οργανισμού καθώς 
και κάθε πράξη ή παράλειψη που αντίκειται στην υπηρεσια¬ 
κή τάξη και πειθαρχία, ή είναι επιζήμια στη δράση και το 
κύρος του Οργανισμού, αποτελεί πειθαρχικό παράπτωμα 
και ο υπαίτιος τιμωρείται σύμφωνα με τις διατάξεις αυτού 
του Κανονισμού. 

2. Η δίωξη και τιμωρία πειθαρχικού παραπτώματος απο¬ 
τελεί υπηρεσιακό καθήκον. 

3. Πειθαρχικά παραπτώματα ενδεικτικά αποτελούν τα 

ακόλουθα : 

α) Η διάπραξη οποιασδήποτε αξιόποινης πράξης, 
β) Η απαίτηση ή και απλή αποδόχή δώρων ή αμοιβών 
ή πάσης φύσεως ωφελημάτων ή και ανάλογων υποσχέσεων 
από τους συναλλασσόμενους με τον Οργανισμό και από 
πρόσιυπα των οποίων ο υπάλληλος διαχειρίζεται ή πρόκειται 
να διαχειριστεί τις υποθέσεις. 

γ) Η χρησιμοποίηση της ιδιότητας του υπαλλήλου του 
Οργανισμού για εξυπηρέτηση ιδιωτικού συμφέροντος κάθε 
μορφής και φύσεως. 

δ) Η αδικαιολόγητη απουσία, η κατ’ εξακολούθηση βρα¬ 
δεία προσέλευση ή πρόωρη αποχώρηση και η κατά τη 
διάρκεια της εργασίας απασχόληση με έργο άσχετο με την 
υπηρεσία. 

ε) Η αμέλεια και η πλημμελής ή μη έγκαιρη εκπλήρωση 
οφειλόμενης υπηρεσίας. 

στ) Η απείθεια στις εντολές ή τις οδηγίες των Προϊστά¬ 
μενων, του Προέδρου και της Διοικήσεως, καθώς και η 
άρνηση ή η παρέλκυση εκτελέσεως εργασίας, 
ζ) Η παράβαση της υποχρεώσεως εχεμύθειας, 
η) Η απρεπής συμπεριφορά του υπαλλήλου προς τους 
Προϊστάμενους του, τους συναδέλφους, ή τους συναλλασσό¬ 
μενους με τον Οργανισμό. 

θ) Η αναξιοπρεπής ή ανάρμοστος διαγωγή εκτός υπηρε¬ 
σίας, εφόσον θίγεται το κύρος του Οργανισμού. 

ι) II παράβαση των διατάξεων της παρ. 3 του άρθρου 16 
αυτού του Κανονισμού. 

ια) Η χρησιμοποίηση οποιουδήποτε τρίτου για επίτευξη 
υπηρεσιακής εύνοιας ή για πρόκληση ή ματαίωση αποφα- 
σεως. 

Άρθρο .16. 

Πειθαρχικές Ποινές. 

1. Για τα παραπτώματα που προβλέπονται από αυτόν 
τον Κανονισμό επιβάλλονται οι παρακάτω ποινές : 

α) Έγγραφη παρατήρηση. 

β) Έγγραφη επίπληξη 

γ) Τποχρεωτική αποχή από την εργασία (προσωρινή 
απόλυση) μέχρι έξι (6) μήνες με στέρηση αποδοχών, ο χρό¬ 
νος της οποίας δεν θεωρείται σαν χρόνος υπηρεσίας στον 
Οργανισμό. 

Η προσωρινή απόλυση αρχίζει δύο (2) ημέρες μετά την 
κοινοποίηση της σχετικής απόφασης στον τιμωρούμενο, 
δ) Οριστική απόλυση. 

2. Οι πειθαρχικές ποινές της προηγούμενης παραγράφου 
επιβάλλονται ανάλογα με τη σοβαρότητα του παραπτώματος 
κατά δίκαιη κρίση. 

Οι ποινές της προσωρινής και οριστικής απολύσεως επι¬ 
βάλλονται στον υπάλληλο για σοβαρά πειθαρχικά παραπτώ¬ 
ματα. 

3. Η υποτροπή θεωρείται σαν ιδιαίτερα επιβαρυντική 
περίπτωση για την επιβολή της ποινής. 

Άρθρο 37. 

Όργανα - Άσκηση Πειθαρχικού Ελέγχου. 

1. Τον πειθαρχικό έλεγχο ασκούν : 

α) Οι προϊστάμενοι των Δ/νσεων οι οποίοι μπορούν να 
επιβάλλουν στο ιεραρχικά εξαρτώμενο από αυτούς προσωπι¬ 
κό της Κεντρικής Υπηρεσίας τις ποινές που προβλέπονται 
στις περιπτώσεις α' και β' της παρ. 1 του άρθρου 36. 

β) Οι Προϊστάμενοι του Γραφείου Νομικών Υποθέσεων 
και των περιφερειακών Γραφείων οι οποίοι μπορούν να επι¬ 
βάλλουν στο ιεραρχικά εξαρτούμενο από αυτούς προσωπικό 
τις ποινές που προβλέπονται στις περιπτώσεις α' και β' 
της παραγράφου 1 του άρθρου 36. 

γ) Το Πειθαρχικό Συμβούλιο το οποίο μπορεί να επιβάλ¬ 
λει για όλο το προσωπικό οποιαδήποτε από τις ποινές που 
προβλέπονται στην παρ. 1 του άρθρου 36. 

δ) Το Διοικητικό Συμβούλιο στις περιπτώσεις των άρ¬ 
θρων 34 παραγρ. 5 και 38 παρ. 6. 

2. Οι Προϊστάμενοι που ασκούν πειθαρχικό έλεγχο σύμ¬ 
φωνα με τις περιπτώσεις β' και γ' της παραγρ. 1 αυτού του 
άρθρου, εκτιμώντας ότι η προσήκουσα ποινή είναι βαρύτερη 
εκείνης της οποίας η επιβολή ανήκει στη δικαιοδοσία τους, 
παραπέμπουν την υπόθεση στο Πειθαρχικό Συμβούλιο. 

3. Γο Διοικητικό Συμβούλιο ή ο Πρόεδρος αυτού μπορεί 
να παραπέμπουν στο Πειθαρχικό Συμβούλιο οποιαδήποτε 
πειθαρχική υπέθεση της οποίας λαμβάνουν γνώση. 

4. Το Πειθαρχικό Όργανο μπορεί να παραπέμψει σε ανά¬ 
κριση η να καλέσει απευθείας σε απολογία τον εγκαλούμενο. 

Την ανάκριση για κάθε πειθαρχικό παράπτωμα ενεργεί 
τακτικός υπάλληλος του Οργανισμού ανώτερου ή ίσου βαθ¬ 
μού με τον εγκαλούμενο που ορίζεται από το όργανο που 
ασκεί τον πειθαρχικό έλεγχο. 

Άρθρο 38. 

Εγγυήσεις Εγκαλουμένου. 

1. Πριν την επιβολή οποΐασδήποτε ποινής καλείται ο 
υπάλληλος εγγράφως σε απολογία ενώπιον του αρμόδιου για 
την επιβολή της ποινής οργάνου. 

Στο έγγραφο της κλήσεως σε απολογία, που επιδίδεται 
με απόδειξη στον υπάλληλο προ 48 τουλάχιστον ωρών, πρέ¬ 
πει να περιέχεται η αποδιδόμενη σ’ αυτόν κατηγορία κατά 
τρόπο σαφή και συγκεκριμένο. 

Στην περίπτωση που είναι αδύνατη η επίδοση της κλή- 
σεως σε απολογία προσωπικά στον υπάλληλο, κοινοποιείται 
στην διεύθυνση της κατοικίας που έχει δηλώσει και στην 
περίπτωση που ο τόπος διαμονής του είναι άγνωστος, η κλή¬ 
ση σε απολογία θυροκολλάται στο κατάστημα της Υπηρε¬ 
σίας που υπηρετεί. 


Λν ο υπάλληλος δεν απολογηθεί εγγράφως εντός της προ¬ 
θεσμίας που ορίζει η κλήση δεν κωλύεται η έκδοση από¬ 
φασης. 

2. Πριν από την απολογία του ο υπάλληλος δικαιούται 
να λάβει γνώση της δικογραφίας που σχηματίσθηκε σε βά¬ 
ρος του. 

3. Ο υπάλληλος δικαιούται να παραστεί μόνο αυτοπρο¬ 
σώπως κατά τη συζήτηση ενώπιον του Πειθαρχικού Συμ¬ 
βουλίου αφού ειδοποιηθεί πριν 48 τουλάχιστον ώρες. 

4. Κατά των αποφάσεων των Προϊσταμένων επιτρέπεται 
αίτηση αναθεωρήσεως ενώπιον του Πειθαρχικού Συμβουλίου, 
η οποία ασκείται εντός προθεσμίας 15 ημερών από την 
επόμενη της γνωστοποιήσεως της ποινής που επιβλήθηκε. 

5. Σε περίπτωση που το Πειθαρχικό Συμβούλιο απο- 
φαίνεται επί αιτήσεως αναθεωρήσεως πειθαρχικής ποινής 
που επιβλήθηκε από Προϊστάμενο ο οποίος αποτελεί μέλος 
του Πειθαρχικού Συμβουλίου, στο Πειθαρχικό Συμβούλιο 
μετέχει ο αναπληρωτής αυτού. 

6. Κατά των αποφάσεων του Πειθαρχικού Συμβουλίου 
με τις οποίες επιβάλλονται σε πρώτο βαθμό οι ποινές των 
περιπτώσεων β, γκαιδ' της παρ. 1 του άρθρου 36 αυτού του 
Κανονισμού, επιτρέπεται αίτηση αναθεωρήσεως ενώπιον 
του Διοικητικού Συμβουλίου η οποία ασκείται μέσα σε προ¬ 
θεσμία 15 ημερών από την επομένη της γνωστοποιήσεως 
της ποινής που επιβλήθηκε. 

7. Η εμπρόθεσμη άσκηση της αιτήσεως αναθεωρήσεως 
αναστέλλει την εκτέλεση της ποινής. 

8. Επί αιτήσεως αναθεωρήσεως το αρμόδιο Πειθαρχικό 
όργανο δεν μπορεί να χειροτερεύσει τη θέση του εγκαλού- 
μενου. 

Άρθρο 39. 

Πειθαρχική απόφαση και εκτέλεση αυτής. 

1. Το Πειθαρχικό Όργανο εκτιμά κατά την κρίση του τα 
αποδεικτικά στοιχεία και εκδίδει απόφαση η οποία πρέπει 
να είναι αιτιολογημένη. 

2. Η πειθαρχική απόφαση κοινοποιείται στον ενδιαφε¬ 
ρόμενο και στο Γραφείο Διοικητικής Μέριμνας το οποίο 
μετά την τελεσιδικία της την καταχωρίζει στο Μητρώο 
και το ατομικό δελτίο του υπαλλήλου και την τοποθετεί στον 
ατομικό υπηρεσιακό του φάκελο. 

Άρθρο 40. 

Εξάλειψη του αξιοποίνου. 

1. Τα πειθαρχικά παραπτώματα παραγράφονται δύο (2) 
χρόνια μετά τη διαπίστωσή τους, ή πέντε (5) χρόνια μετά 
τη διάπραξή τους. 

2. Η παραγραφή πειθαρχικού παραπτώματος διακόπτε¬ 
ται με την τέλεση άλλου πειθαρχικού παραπτώματος με 
σκοπό την απόκρυψή του ή τη ματαίωση της πειθαρχικής 
διώξεως. 

3. Πειθαρχικό παράπτωμα το οποίο αποτελεί και ποι¬ 
νικό αδίκημα δεν παραγράφεται πριν την παρέλευση του 
χρόνου παραγραφής του σαν ποινικού αδικήματος. 

Στις περιπτώσεις αυτές οι πράξεις της ποινικής διαδικα¬ 
σίας αποτελούν λόγο διακοπής της παραγραφής του πειθαρ¬ 
χικού παραπτώματος. 

4. Μετά παρέλευση πενταετίας για τις ποινές της έγ¬ 
γραφης παρατήρησης και επίπληξης και δεκαετίας για την 
ποινή της προσωρινής απόλυσης και αν ο υπάλληλος δεν 
τιμωρήθηκε εκ νέου, οι ποινές διαγράφονται από το μητρώο 
και το δελτίο του υπαλλήλου που τιμωρήθηκε. 

Άρθρο 41. 

Σχέση πειθαρχικής προς την ποινική δίκη. 

1. Η πειθαρχική δίκη είναι αυτοτελής και ανεξάρτητη 
από κάθε άλλη δίκη και δεν αναστέλλεται από την ύπαρξη 
άλλης. 

Το Πειθαρχικό Συμβούλιο με αιτιολογημένη απόφαση 
μπορεί να αναστείλει την πειθαρχική δίκη. 

II απόφαση του Πειθαρχικού Συμβουλίου για αναστολή 
της πειθαρχικής δίκης είναι ελεύθερα ανακλητή. 

2. Αν εκδοθεί τελεσίδικη καταδικαστική ποινική από¬ 
φαση μετά την πειθαρχική, η πειθαρχική δίωξη επαναλαμ¬ 
βάνεται αν δικαιολογείται οριστική απόλυση του υπαλλήλου. 

Αν εκδοθεί τελεσίδικη αθωωτική ποινική απόφαση, η 
πειθαρχική δίκη επαναλαμβάνεται εάν επιβληθεί η ποινή της 
οριστικής απόλυσης ή της προσωρινής απόλυσης. 

Άρθρο 42. 

Λύση της υπαλληλικής σχέσεως. 

Η υπαλληλική σχέση λύνεται : 

α) Με το θάνατο του υπαλλήλου 

β) Με την αποδοχή της παραιτήσεως του υπαλλήλου 

γ) Με την απόλυση 

δ) Με την έκπτωση 

Άρθρο 43. 

Παραίτηση 

1. Ο υπάλληλος του Οργανισμού δικαιούται να παραιτη¬ 
θεί. Η παραίτηση πρέπει να είναι ρητή, χωρίς όρο ή αίρεση 
ή προθεσμία και υποβάλλεται εγγράφως. 

Η υπαλληλική σχέση λύνεται μόνο μετά την έγγραφη 
κοινοποίηση της αποδοχής της παραίτησης από τον Πρόεδρο 
του Διοικητικού Συμβουλίου, η οποία πρέπει να γίνει 
υποχρεωτικά μέσα σε είκοσι (20) ημέρες από την υποβολή 
της παραίτησης. 

2. Εντός της προθεσμίας που προβλέπεται στην παρ. 1 
αυτού του άρθρου μπορεί ο Πρόεδρος να δηλώσει εγγράφως 
προς τον υπάλληλο που υπέβαλε παραίτηση ότι αναβάλλει 
την αποδοχή της μέχρι δύο μήνες, για λόγους υπηρεσιακής 
ανάγκης και μέχρι τρεις μήνες σε περίπτωση που ο υπάλλη¬ 
λος έχει διαχείριση, ή αν πιθανολογείται έναρξη ποινικής 
ή πειθαρχικής δίκης κατ’ αυτού. 

3. Η παραίτηση θεωρείται ότι έγινε αυτοδικαίως δεκτή, 
μετά την πάροδο είκοσι (20) ημερών από την υποβολή της 
και στις περιπτώσεις της παρ. 2 αυτού του άρθρου μετά την 
πάροδο των προβλεπόμενων προθεσμιών. 

4. Ο υπάλληλος μπορεί να ανακαλέσει την παραίτησή του 
μέχρι την αποδοχή της. 

5. Η παραίτηση θεωρείται ότι δεν υποβλήθηκε, εάν κατά 
την υποβολή της εκκρεμούσε ποινική δίκη για κακούργημα 
ή πλημμέλημα από τα αναφερόμενα στο άρθρο 4 περίπτ. ζ'. 
ή πειθαρχική δίωξη ενώπιον του Πειθαρχικού Συμβουλίου, 
ή η ποινική δίκη ή πειθαρχική δίωξη άρχισε πριν από την 
αποδοχή της. 

6. Υπάλληλος ο οποίος υπέχει την υποχρέωση που προ- 
βλέπεται στο άρθρο 19 παρ. 4 λόγω εκπαιδευτικής άδειας, 
δε δικαιούται να παραιτηθεί πριν από την εκπνοή του χρόνου 
που ορίζεται στο άρθρο αυτό. 

Άρθρο 44. 

Απόλυση. 

1. Οι τακτικοί υπάλληλοι του Οργανισμού απολύονται : 
α) Λόγω συμπληρώσεως του ορίου ηλικίας το οποίο 

ορίζεται στο 65ο έτος. 

β) Λόγω συμπληρώσεως 35ετούς πραγματικής συντά¬ 
ξιμης υπηρεσίας σύμφωνα με όσα ισχύουν στο Δημόσιο Το¬ 
μέα. 

γ) Λόγω καταργήσεως θέσεως. 

δ) Λόγω απώλειας των προσόντων για την κατάληψη 
της θέσεως. 

ε) Για σωματική ή πνευματική ανικανότητα, 
στ) Για υπηρεσιακή ανεπάρκεια, 
ζ) Λόγω μη επαναφοράς από τη διαθεσιμότητα, 
η) Λόγω επ ιβολής της πειθαρχικής ποινής της οριστικής 
απόλυσης. 

2. Ο υπάλληλοι που συμπληρώνουν το όριο ηλικίας που 
ορίζεται στην περίπτ. α' της παρ. 1 αυτού του άρθρου απο¬ 
χωρούν υποχρεωτικά από τον Οργανισμό την 31η Δεκεμ¬ 
βρίου του έτους συμπληρώσεως. 


Οι· διατάξεις που ισχύουν στο Δημόσιο Τομέα εφαρμό¬ 
ζονται ανάλογα. 

3. Σε περίπτωση απολύσεως λόγω καταργήσεως θέσεως 
δεν επιτρέπεται η επανασύστασή της και η πρόσληψη στην 
ίδια θέση άλλου υπαλλήλου, πριν περάσουν δύο (2) χρόνια 
από την απόλυση, εκτός από την περίπτωση επαναδιορισμού 
του υπαλλήλου που απολύθηκε. 

4. Η σωματική και πνευματική ανικανότητα που απο¬ 
κλείει την άσκηση των καθηκόντων του υπαλλήλου διαπι¬ 
στώνεται από υγειονομική επιτροπή του Ι.Κ.Α. μετά από 
παραπομπή του υπαλλήλου από τον Οργανισμό. 

5. Ο υπάλληλος απολύεται εάν κριθεί τρεις φορές σαν 
μη προακτέος σύμφωνα με όσα ορίζονται στην παράγρ. 11 
του άρθρου 13 ή λόγω μη επαναφοράς του από τη διαθε¬ 
σιμότητα. 

6. Στους απολυόμενους υπαλλήλους καταβάλλεται απο¬ 
ζημίωση εφόσον προβλέπεται καταβολή της από τις δια¬ 
τάξεις της Εργατικής Νομοθεσίας και σύμφωνα με τους 
όρους και τις προϋποθέσεις που ορίζουν οι διατάξεις αυτές. 

Άρθρο 45. 

Έκπτωση. 

1. Ο υπάλληλος εκπίπτει αυτοδικαίως από την υπηρεσία 
αν καταδικάστηκε με τελεσίδικη απόφαση, σε κάθειρξη 
ή ποινή φυλακίσεως ανώτερης του ενός έτους, η οποία συνε¬ 
πάγεται τις αποστερήσεις των άρθρων 59 - 61 του Ποινικού 
Κώδικα. 

2. Η έκπτωση επέρχεται μόλις η καταδικαστική απόφαση 
γίνει τελεσίδικη. 

3. Ο Πρόεδρος του Διοικητικού Συμβουλίου εκδίδει 
διαπιστωτική πράξη για την έκπτωση. 

4. Ο υπάλληλος που εξέπεσε δεν μπορεί να επανέλθει 
στην υπηρεσία του Οργανισμού. 

Άρθρο 46. 

Ειδικές Διατάξεις. 

1. Ο προσλαμβανόμενος κατά την πρόσληψή του δηλώνει 
ότι έχει πλήρη και σαφή γνώση των διατάξεων αυτου του 
Κανονισμού και τον αποδέχεται ανεπιφύλακτα. 

2. Τυχόν ασαφείς διατάξεις αυτού του Κανονισμού συ¬ 
μπληρώνονται και ερμηνεύονται με απόφαση του Διοικητικού 
Συμβουλίου του Οργανισμού. 

Άρθρο 47. 

Μεταβατικές Διατάξεις. 

1. Σε περίπτωση αδυναμίας καταρτίσεως ειδικών συλ- 
λογικών συμβάσεων εργασίας λόγω ελλείψεως επαγγελμα¬ 
τικής οργανώσεως του προσωπικού οι συνολικές αποδοχές 
και γενικά οι παροχές στο προσωπικό του Οργανισμού μπο¬ 
ρεί να καθορίζονται με κοινή απόφαση των Υπουργών 
Γεωργίας και Οικονομικών έπειτα από πρόταση του Διοι¬ 
κητικού Συμβουλίου. 

2. Κατ’ εξαίρεση κατά την πρώτη διετία από την ισχύ 
αυτού του Κανονισμού το Διοικητικό Συμβούλιο μπορεί με 
απόφασή του να ορίσει μέλη των Επιτροπών η Συμβουλίων 
που προβλέπονται από αυτόν τον Κανονισμό και υπάλληλους 
του Υπουργείου Γεωργίας ή Οργανισμών και Ιδρυμάτων 
που εποπτεύονται απ’ αυτό που έχουν αποσπασθεί στον 
Οργανισμό σύμφο>να με το άρθρο 13 παρ. 3 του Π.Δ. 222/85. 

3. Κατά παρέκκλιση των διατάξεων της παραγρ., 3 του 
άρθρου 22 μπορεί να τοποθετούνται Προϊστάμενοι υπάλληλοι 
της Κατηγορίας Α' οποιουδήποτε βαθμού εάν δεν,υπαρχουν 
υπάλληλοι με Ιο και 2ο βαθμό ή αυτοί δεν επαρκούν. 

Άρθρο 48. 

Τροποποίηση Κανονισμού. 

Η συμπλήρωση, τροποποίηση ή κατάργηση διατάξεων 
αυτού του Κανονισμού, γίνεται κατόπιν αποφάσεως του Διοι- 

κητικου Συμβουλίου του Οργανισμού που εγκρίνεται από τους 
Υπουργούς Οικονομικών και Γεωργίας και δημοσιεύεται 
στην Εφημερίδα της Κυβερνήσεως. 

Η οπαόςχττη αυτή να δημοσιευτεί στην Εφημερίδα της Κυ- 

δερνήσεως. 

Αθήνα, 28 Φεβρουάριου 1986 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

ΔΗΜ. ΤΣΟΒΟΛΑΣ ΓΙΑΝΝΗΣ ΠΒΤΤΑΚΗΣ 


Αρι5. ΕΔ2α/01/3ι1/Φ.2.5 (3) 


Συγκρότηση του Τμήματος Μελετών του Συμβουλίου Δημο¬ 
σίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις των άρθρων 146 και 149 του Π.Δ. 910/ 
1977 «περί Οργανισμού του Υπουργείου Δημοσίων Έργων». 

2. Τις διατάξεις της παρ. 2 του άρθρου 4 του Ν. 1232/ 
1982 «επαναφορα σε ισχύ, τροποποίηση και συμπλήρωση 
των διατάξεων του Π.Δ. 4352/1964 και άλλες διατάξεις». 

3. Τις διατάξεις των άρθρων 1 και 13 της αριθμ. ΕΔ2α/ 
01/35/Φ.2.5/26.4.82 απόφασης των Υπουργών Προεδρίας 
της Κυβέρνησης και Δημοσίων Έργων «Διατήρηση και 
αναμόρφωση Συλλογικών Οργάνων γνωμοδοτικής και απο¬ 
φασιστικής αρμοδιότητας του Υπουργείου Δημοσίων Έρ¬ 
γων» (ΦΕΚ 218/26.4.82 τ. Β'). 

4. Την απόφαση ΕΔ2α/01/20/Φ.2.5/12.2.86 «τροποποίη- 

ση της απόφασης ΕΔ2α/01/35/Φ.2.5/26·4·82 διατήρηση 
και αναμόρφωση Συλλογικών Οργάνων Γνωμοδοτικής και 
αποφασιστικής αρμοδιότητας του ΥΠΔΕ» (ΦΕΚ 44 Β'/ 
19/2/86). 1 

5. Τα έγγραφα 284/20.1.86 του Εθνικού Μετσόβιου 
Πολυτεχνείου και ΕΟΚ 48/3.1.86 ΤΕΕΕΧ του Τεχνικού 
Επιμελητηρίου της Ελλάδας, αποφασίζουμε : 

1. Συγκροτούμε το τμήμα Μελετών του Συμβουλίου 
Δημοσίων Έργων από τα εξής μέλη : 

α) Τον Ηρακλή Μέργο υπάλληλο του Κλάδου ΑΤΙ με 
βαθμό 2ο της Γενικής Γραμματείας Δημ. Έργων με ανα¬ 
πληρωτή του τον Αντώνιο Καβαλλιέρο υπάλληλο του Κλάδου 
ΑΤΙ με βαθμό 2ο της ίδιας Γενικής Γραμματείας. 

β) Το Γεώργιο Μπαλάφα με αναπληρωτή του το Γιάννη 
Πυργιώτη. 

γ) Τον αρμόδιο για το θέμα που συζητείται κάθε φορά, 
από τους Προϊσταμένους των Δ/νσεων ή ανεξαρτήτων Τμη¬ 
μάτων, ο οποίος και εισηγείται το θέμα με αναπληρωτή το 
νόμιμο αναπληρωτή του. 

δ) Την Ελένη Γούλιου υπάλληλο του Κλάδου ΑΤ2 με 2ο 
βαθμό του Υπουργείου Περιβάλλοντος, Χωροταξίας και Δη¬ 
μοσίων Έργων με αναπληρώτρια της την Αγγελική Σαβ- 
βίδου του αυτού Κλάδου με 2ο βαθμό του ίδιου Υπουργείου. 

ε) Τον Αντώνιο Παπαντωνόπουλο Νομικό Σύμβουλο της 
Διοικησεως της Γενικής Γραμματείας Δημοσίων Έργων με 
αναπληρωτή του τον αρχαιότερο Πρόεδρο της Διοικήσεως 
της ίδιας Γενικής Γραμματείας. 

στ) Τον Καθηγητή του ΕΜΠ Απόστολο Γιώτη με ανα¬ 
πληρωτή του τον επίσης Καθηγητή του ΕΜΠ Κων/νο 
Αμπακουμκιν όταν συζητούνται θέματα Οδοποιίας ή τον 
Καθηγητη του ΕΜΠ Θεμιστοκλή Ξανθόπουλο με αναπλη¬ 
ρωτή του τον επίκουρο Καθηγητή του ΕΜΠ Κων/νο Μου- 
τζούρη όταν συζητούνται θέματα Λιμενικών και Υδραυλικών 
Εργων, η τον Καθηγητή του ΕΜΠ Γ. Γκρος με αναπλη¬ 
ρωτή του τον Καθηγητή του ΕΜΠ Κων/νο Δεκαβάλα όταν 
συζητούνται θέματα Κτιριακών Έργων, ή τέλος τον Καθη¬ 
γητη του ΕΜΠ Βασίλειο Παπαδιά με αναπληρωτή του τον 
Επίκουρο Καθηγητή του ΕΜΠ Γεώργιο Κονταξή, όταν 
συζητούνται δέματα Ηλεκτρομηχανολογικών Έργω,ν. 


ζ) Ιον εκπρόσωπο του Τεχνικού Επιμελητηρίου της 
Ελλάδας Χρήστο Λγκαζίρη Σινάνη Μηχ/γο Ηλ/γο Μηχα¬ 
νικό με αναπληρωτή του το Χάρη Ραζή Αγρονόμο Τοπο¬ 
γράφο και Πολιτικό Μηχανικό. 

2. Ορίζουμε Πρόεδρο από τα μέλη του Συμβουλίου τον 
Ηρακλή Μέργο με αναπληρωτή του τον Αντώνιο Κχβκλ- 
λιέρο και Γραμματέα τον Παναγιώτη Κοιλάκο υπάλληλο 
του Κλάδου ΑΤ7 με βαθμό 4ο με αναπληρωτή του την Ανα¬ 
στασία Λγγελοπούλου υπάλληλο του Κλάδου ΜΕ8 με 6ο 
βαθμό. 

3. Η θητεία των μελών του Τμήματος Μελετών του Σ>μ- 
βουλίου Δημοσίων Έργων λήγει την 31 Δεκεμβρίου 1937. 

Η απόφαση αυτή να δημοσιευθεί στην Εφημερίδα τη; 
Κυβερνήσεως. 

Αθήνα, 4 Μαρτίου 1986 

Ο ΥΠΟΥΓΓΟ» 

ΕΥΑΓΓΕΛΟΣ ΕΟΥΛΟΥΜΠΗΣ 


Αριΰ. 70052/1053 (4) 


Ανασυγκρότηση της ΥΈΑΝΕΘ Σάμου. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 
Έχοντας υπόψη : 

α) Τις διατάξεις του άρθρου 61 του Ν.Δ. 187/1973 «περί 
Κώδικος Δημοσίου Ναυτικού Δικαίου» (ΦΕΚ 201 Α'/7.?)_. 

β) Τις διατάξεις του Π.Δ. 591/1975 «περί Υγειονομική; 
εξετάσεως των υποψηφίων προς απογραφήν ναυτικών, προ; 
απόκτησιν αποδεικτικών ναυτικής ικανότητος'και εισαγωγήν 

εις Δημοσίας Σχολάς Ε.Ν.» (ΦΕΚ 191Α'/75). 

γ) Τις διατάξεις του άρθρου 4 παραγρ. 2 και του άρθρου 10 
παραγρ. 2 του Ν. 1232/1982 (ΦΕΚ 22Α'/82). 

δ) Την 145054/3/26.4.82 κοινή απόφαση Υπουργών Προε¬ 
δρίας Κυβερνήσεως και Εμπορικής Ναυτιλίας (ΦΕΚ 219Β'/ 
1982). 

ε) Τις διατάξεις του άρθρου 11 παοαγρ. 1 και 9 του Ν. 
1256/82 (ΦΕΚ 65Α'/82). 

στ) Τις 70052/5746/6.8.82 και 70052/8779/17.12.85 απο¬ 
φάσεις ΥΕΝ που αφορούν συγκρότηση ΥΕΑΝΕΘ Λιμενικών 
Αρχών. 

ζ) Τις 201111/12-85 και 141121/1-86 αναφορές Λιμε¬ 
ναρχείου Σάμου, αποφασίζουμε : 

Τροποποιούμε τις 70052/5746/6.8.82 και 70052/8779/ 
17.12.85 αποφάσεις μας και ανασυγκροτούμε την ΥΕΑΝΕΘ 
Σάμου η οποία θα αποτελείται από τους γιατρούς ΠΑΤΣΑ- 
ΜΑΤΑΚΙΔΟΥ Βασιλική (Παθολόγο) και ΤΣΕΣΜΕΤΖΗ 
Γεώργιο (Οφθαλμίατρο) σαν τακτικά μέλη και τον ΚΑΒΒΑ- 
ΔΑ Σταύρο (Οφθαλμίατρο) σαν αναπληρωματικό μέλος. 

Η παρούσα απόφαση να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 28 Φεβρουάριου 1986 

Ο ΥΠΟΥΡΓΟΙ 

ΣΤΑΘΗΣ ΛΛΕΞΑΝΔΡΗΣ 


Αρι£. 609 (5) 


Συγκρότηση δευτεροβάθμιας Επιτροπής Ελέγχου επιχει¬ 
ρήσεων σταυλισμού ζώων και επεξεργασίας ζωικών προ¬ 
ϊόντων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη : 

1. Τις διατάξεις του Α.Ν. 2520/40 «περί υγειονομικών 
Διατάξεων». 

2. Το άρθρο 15 του Ν. 1579/85 «Ρυθμίσεις για εφαρμογή 
και ανάπτυξη του Εθνικού Συστήματος Υγείας και άλλες 
διατάξεις». 

3. Ίο αριθμ. ΑΙβ/οικ. 297/13.1.86 Τέλεξ του Υπουργείου 
Υγείας, Πρόνοιας και Κοιν. Ασφαλίσεων. 

4. Την αριθμ. 497/20.1.86 απόφαση μας «περί συγκρο- 
τήσεως πρωτοβάθμιας Επιτροπής επιχειρήσεων κ.λπ.», απο¬ 
φασίζουμε : 

Συγκροτούμε δευτεροβάθμια επιτροπή επιχειρήσεων σταυ- 
λισμού ζώων και επεξεργασίας ζωικών προϊόντων στο Νομό 
Τρικάλων η οποία αποτελείται από : 

1. Την Ευαγγελία Αντωνίου Ιατρό Α.Ι. Φαρκαδόνας με 
5ο βαθμό αποσπασμένη στο Τμήμα Υγιεινής, ως Πρόεδρο με 
αναπληρωτή το Χρήστο Οδυσσέα Επόπτη Δημόσιας Υγείας 
με 2ο βαθμό στο Τμήμα Υγιεινής. 

2. Τον Ευαγγελόπουλο Χρήστο Κτηνίατρο με 2ο βαθμό 
Δ/ντή Δ/νσεως Κτηνιατρικής με αναπληρωτή τον Κτηνίατρο 
Κων/νο Βασδέκη με 4ο βαθμό της αυτής Υπηρεσίας. 

3. Το Γρηγόριο Αγραφιώτη Γεωπόνο με 2ο βαθμό Δ/ντή 
Δ/νσεως Γεωργίας με αναπληρωτή τον εκάστοτε αναπληρωτή 
του. 

4. Την ΚωτούλαΦρ. Αρχ. Μηχανικό με 4ο βαθμό προϊστα- 
μένη του τμήματος Πολεοδομίας με αναπληρωτή τη Μυλω- 
νοπούλου Ζαχαρούλα Αρχ. Μηχανικό με 5ο βαθμό της αυτής 
υπηρεσίας. 

5. Το Δ/ντή της Αστυνομικής Δ/νσεως Τρικάλων Χρυ- 
σκιώτη Αθαν. Αστυνομικό Δ/ντή με αναπληρωματικό τον 
Αστυνομικό Δ/ντή Αποστολόπουλο Θεόδωρο βοηθό Αστυ¬ 
νομικού Δ/ντή της ως άνω Αστυνομικής Δ/νσης. 

6. Το Δήμαρχο ή τον Πρόεδρο του Δήμου ή της Κοινότη¬ 
τας που θα ιδρυθεί και θα λειτουργήσει η επιχείρηση με τους 
νόμιμους αναπληρωτάς των ως αναπληρωματικά μέλη. 

Τον Πρόεδρο του Συλλόγου ή Συνεταιρισμού της Επιχει- 
ρήσεως της περιφέρειας όπου θα ιδρυθεί και θα λειτουργήσει 
η μονάδα και σε περίπτωση κωλύματος ο αναπληρωτής του. 
Χρέη γραμματέα θα κάνει ο Επόπτης Δημόσιας Υγείας του 
Τμήματος Υγιεινής Γεώργιος Καρκανιάς με 4ο βαθμό με 
αναπληρωτή το Γεώργιο Βάγια Επόπτη Δ. Υγείας της αυτής 
Υπηρεσίας με 5ο βαθμό. 

Έργο της Επιτροπής είναι η γνωμοδότηση σε θέματα 
προσφυγών των ενδιαφερομένων κατά των πρωτοβάθμιων 
αποφάσεων. Επίσης η εν λόγω επιτροπή γνωμοδοτεί και για 
την απαγόρευση άσκησης επαγγέλμταος η επιτηδεύματος 
στις περιπτώσεις που κινδυνεύει η Δημόσια Υγεία σύμφωνα 
με τις διατάξεις του Α.Ν. 2520/40 και των Υγειον. Διατάξεων 
που ισχύουν κάθε φορά. 

Η Επιτροπή για κάθε περίπτωση γνωμοδότησης συντάσσει 
και υποβάλλει πρακτικό στο Νομάρχη. 

Για την αποζημίωση των μελών δημοσίων υπαλλήλων της 
Επιτροπής έχουν εφαρμογή οι διατάξεις που ισχύουν κάθε 
φορά περί εκτός έδρας και ημερησίων αποζημιώσεων των 
Τακτικών δημοσίων Υπαλλήλων. 

Η εν λόγω απόφαση ισχύει από της δημοσιεύσεως του Ν. 

1579/85. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Τρίκαλα, 21 Ιανουάριου 1986 

Ο Νομάρχης 
Π. ΡΙΖΟΣ 


Αρ·Φ. 957 '6) 


Διενέργεια εν.ούσιου αναδασμού περιοχής αγρ/τος Αρχανίου 
(τμήμα) Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη·: 

1, Τις διατάξεις του Νόμου 674/1977 «περί αναδασμού 
της γης και μεγεόύνσεως των γεωργικών εκμεταλλεύσεων 
και άλλων τινών διατάξεων)». 


2. Την 710/22.1.86 εισήγηση της Δ/νσης Γεωργίας της 
Νομαρχίας μας, αποφασίζουμε: 

Να γίνει εκούσιος αναδασμός, στην περιοχή του αγροκτή¬ 
ματος Κοινότητας Αρχανίου (τμήμα) Φθιώτιδας που βρί¬ 
σκεται στις τοποθεσίες Αηλιάς, Ξηραμπελάκι, Παληουρ- 
γι'άς, Μαγούλα. Μαυρόγια, Κασταλέτης, Γλυκόριζα, συνεχί¬ 
ζει μέχρι τα όρια Κοινότητας Γραμμένης και φθάνει μέχρι το 
Σπερχειό ποταμό και από εκεί συνεχίζει μέχρι τα όρια Κοι¬ 
νότητας Μάκρης και φθάνει μέχρι την περιοχή νότια του 
δρόμου Μάκρης—Αρχανίου και που η συνολική έκταση ανέρ¬ 
χεται σε 2.436 στρέμματα περίπου. 

Η παρούσα απόφαση να δημοσιευτεί στην Εφημερίδα της 
Κυβερνήσεως. 

Λαμία, 29 Ιανουάριου 1986 
Ο Νομάρχης 

ΠΑΝΙΝΗΣ ΠΑΝΟΥΤΣΟΣ 


Αρε*». 955 3 (7) 

Διενέργειαι εκούσιου αναδασμού περιοχής αγροκτήματος 
Λιανοκλαδιου (Τμήμα) Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του Νόμ&υ 674/77 «περί αναδασμού της 
γης και μεγειόύνσεως των γεωργικών εκμεταλλεύσεων και 
άλλων τινών διατάξεων». 

2. Την αριό. 956/29.1.1986 εισήγηση της, Δ/νσης Γε- 
ωρίγίας της Νομαρχίας μας, αποφασίζουμε: 

Να γίνει εκούσιος αναδασμός στην περιοχή του αγροκτή¬ 
ματος Αιανοκλαδίου (Τμήμα) που βρίσκεται μεταξύ των ο¬ 
ρίων των Κοινοτήτων Ζηλευτού, Στύρφακας, Λυγαριάς (συ- 
μπεριλαμβανομένης και της κτηματικής περιοχής εντός των 
διοικητικών ορίων της τελευταίας), Αμουρίου και των προς 
βορράν ορίων ταυ υποχρεωτικού αναδασμού αγροκτήματος Λια- 
νορολαδίου και που η συνολική έκταση ανέρχεται σε 6.052,500 
στρέμματα περίπου. 

Η παρούσα απόφαση να δημοσιευτεί στην Εφημερίδα της 
Κυβερνήσεως. 

Λαμέα, 29 Ιανουάριου 1986 
Ο Νομάρχης 

ΙΩΑΝΝΗΣ ΠΑΝΟΥΤΣΟΣ 


Αρε·». Τ/Τ 560 (8) 


Ανανέωση άδειας ασκήσεως επαγγέλματος πράκτορα μετα¬ 
νάστευσης στον Ηλία Μιχαλάκη του Κωνσταντίνου. 

Η ΝΟΜΑΡΧΗΣ ΧΙΟΥ 

Με τγ,ν 560/22.1.1986 απόφαση της Νομάρχου Χίου, από' 
11 Μαΐου 1984 ανανεώθηκε για μια διετία που λήγει τη 
10 Μαΐου 1986 η άδεια πράκτορα μεταναστεύσεως που χο¬ 
ρηγήθηκε στον Ηλία Μιχαλάκη του Κων/νου, με έδρα την 
πόλη της Χίου, κατά παράταση της προηγούμενης. 

Χίος, 22 Ιανουάριου 1986 

Με εντολή Νομάρχου 

Ο Δ/ντή ς 

Π. ΝΙΚΟΛΟ Π Ο ΥΛΟΣ 

Αριθ. 36 (9) 


Αριθ. απόφασης 38/4/30.1.86 

Προσθήκη διατάξεων στο 'άρθρο 11 (περί εγγραφής στη 

Σχολή) τοο (Κανονισμού Λειτουργίας της Σχολής Ξενα¬ 
γών Γενικής Εκπαιίδευσης. 

(Συνεδρίαση 4/30.1.86) 

ΤΟ ΔΙΟΙΚΗΤΙΚΟ ΣΤΜΒΟΓΛΙΟ ΤΟΥ Ε.Ο.Τ. 

Έχοντας υπόψη: 

α. Το Ν. 1624/51 «περί ΕΟΦ» όπως ισχύει σήμερα. 

2. Το ΝΙ 2911/74. 

γ. Το Ν'. 710/77 «περί Ξεναγών». 

δ. Τον Κανονισμό λειτουργίας της Σχολής (ΦΕ|Κ 372/ 
1376.6.85). 

■δ. Την αρ. 521533/1.7.85 προκήρυξη εισαγωγικών εξε¬ 
τάσεων. 

στ. Την αρ. 523499/1.7.85 προκήρυξη εισαγωγικών εξε¬ 
τάσεων. 

ζ. Την εισήγηση του Γεν. Γραμ. και τη συζήτηση που ακο¬ 
λούθησε, αποφασίζει: 

Εκφράζει τη σύμφωνη γνώμη για την προσθήκη διατά¬ 
ξεων στο άρθρο 11 (περί εγγραφής στη Σχολή) του Κανο¬ 
νισμού λειτουργίας της Σχολής Ξεναγών Γενικής Εκπαίδευ¬ 
σης, ως εξής: 


α. Προστίθεται παρ. 5 στο άρθρο 11 (εγγραφή στη Σχο>- 
λή) του Κανονισμού λειτουργίας της Σχολής Ξεναγών Γε¬ 
νικής Εκπαίδευσης. 

— Παρ. 5 «είναι δυνατή η εγγραφή στη Σχολή, κάθ’ 
υπέρδάση του αριθμού των επιτυχόντων στις εισαγωγικές ε¬ 
ξετάσεις αυτής, επιτυχόντων στις εισαγωγικές εξετάσεις άλ¬ 
λης ισότιμης Σχολής Ξεναγών της Χώρας, ύστερα από αΐίτη- 
σή τους, εφόσον η λειτουργία αυτής, για οποιοδήποτε λόγο, 
5εν πραγματοποιηθεί για την εκπαιδευτική πείρΐοδο που (έγι¬ 
ναν οι εξετάσεις. 

Η παρούσα διάταξη εφαρμόζεται για τους ειπιτυχόντβς στη 
Σχολή Ξεναγών Θεσ/νίκης και για την εκπαιδευτική περίο¬ 
δο 1985—87 που υποβάλανε σχετικές αιτήσεις». 

Παρ. 6 «είναι δυνατή η εγγραφή στη, Σχολή, επιτυχδ- 
ντων καθ’ υπέρβαση του αριθμού των προκηρυσσόμενων θέ¬ 
σεων, ύποτε αυτό κρίνε τα ι σκόπιμο από το Διοικητικό Συμ¬ 
βούλιο του Ε.Ο.Τ. 

II παρούσα διάταξη εφαρμόζεται για τους επιτυχόντες στη 
Σχολή Ξεναγών Αθήνας και για την εκπαιδευτική περίοδο 
1985—87». 

Η απόφαση αυτή να δημοσιευθεΐί στην (Εφημερίδα της Κυ- 
δερνήσεως. 

Αθήνα, 30 Ιανουάριου 1986 

Ο Πρόεδρος του Δ.Σ. 

Κ. ΚΥΡΙΑΖΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







